20 май 2022, Тошкент вақти: 16:59\nНавальний тарафдорларининг намойиши - Москва, 2 февраль, 2021\nНавальнийнинг қамоққа олиниши ҳамда «Путин саройи» фильмининг намойиши ортидан 23 ва 31 январь кунлари бутун Россия бўйлаб норозилик акциялари бўлиб ўтди. Намойишлар авваллари норозилик фаолияти кузатилмаган ҳудудларни ҳам қамраб олган. Шимолий Кавказ бу борада истисно бўлмаса-да, минтақа аҳолиси умуммиллий намойишларни қўллаб-қувватлади, деб бўлмайди.\nШимолий Кавказ федерал округига қарашли шаҳарлардаги намойишларда одам ё кам қатнашган, ё бу акциялар дарҳол ҳибсга олишлар билан яккунланган. Жумладан, январдаги акцияларда ўнлаб инсон қатнашган Ставрополь ва Махачкалада айнан шундай бўлган. Шимолий Осетия ва Ингушетияда намойишлар бўлиб ўтганлиги ҳақида хабар берилмаган.\nЗеро, ижтимоий фаоллик потенциали бу минтақаларда ҳам мавжуд. Масалан, 2020 йилнинг баҳорида Владикавказ аҳолиси карантинга қарши акциялар ўтказган, Ингушетиянинг Магас шаҳрида 2018-2019 йилларда маъмурий чегара Чеченистон фойдасига ўзгариши билан боғлиқ оммавий намойишлар бўлиб ўтган эди.\nЎзгача фикрга тоқатсиз Чеченистонда норозилик акцияларини ўтказиш деярли имконсиз бўлиб қолган. Шунинг учун ҳам Грознийда акциялар ўтмаганига асосланиб минтақадаги ижтимоий кайфият ҳақида муайян хулоса чиқариш қийин.\nШимолий Кавказ республикаларида Навальний билан боғлиқ норозилик акцияларида кам одам қатнашганини фаолларга бўлган тазйиқ ва улар қолган Россия аҳолиси томонидан қўллаб-қувватланмаслиги билан боғлиқ, деб ҳисоблайди доғистонлик сиёсатшунос ва “Дербент” АА бош муҳаррири Милрад Фатуллаев.\n“Бизда норозиларни дарҳол экстремизмда айблаб, қамашади. Яъни уларга “исломий фактор” ёпиштирилади, бунинг оқибатлари эса оғир. Бу биринчидан. Иккинчидан эса, биздаги намойишлар бўйича суд жараёнига Россиянинг аксар инсон ҳуқуқлари ташкилотлари бефарқ бўлади. Навальний ҳам бу минтақада фаоллик юритмайди. Яъни, кавказликлар ўзини бошқа россияликлар томонидан қўллаб-қувватланаётганини сезмайди. Шунинг учун ҳам, бизнинг одамлар январдаги бу акцияларда деярли иштирок этмаган, ич-ичида уларни дастакласа ҳам”, дейди Фатуллаев “Кавказ. Реалии” нашри билан суҳбатда.\nАслида норозилик кайфияти Шимолий Кавказда ҳам ўта юқори, норозиликнинг сабаблари эса қолган Россиядаги сабаблар билан айни, деб урғулайди сиёсатшунос.\nДавлат пропагандаси Алексей Навальнийнинг «Рус юришлари»даги иштироки ҳамда «Кавказни боқишни бас қилайлик» кампаниясини қўллаб-қувватлашини бот-бот урғулайди. Лекин, Фатуллоевнинг фикрича, мухолифатчини миллатчиликда айблашга уриниш ҳозирда Шимолий Кавказда ҳеч кимни қизиқтирмайди.\nШимолий Кавказда намойишлар нега қолган Россияда кузатилгандек оммавий тус олмади деган саволга узил-кесил жавоб йўқ, деб ҳисоблайди "Кавказский узел" нашрининг бош муҳаррири Григорий Шведов.\nУнинг фикрича, ҳозирда Шимолий Кавказда Навальний шахсига қандай муносабатда бўлишмасин, айнан Навальний минтақадаги норозиликларнинг асосий катализаторидир.\n"Навальний Шимолий Кавказда унча обрўга эга эмас, деган қараш мавжуд. Мен бу қарашга қўшилмайман. Фикримча, Навальний Шимолий Кавказда ҳам катта обрўга эга мухолифатчидир", дея хулоса қилади Шведов.\nСиёсатшунос ва исломшунос Алексей Малашенко ҳам кавказлик намойишчилар таъқиб қилинса, ҳеч қандай дастак ва ҳимоясиз қолади, деган фикрга қўшилишини билдирган. Унинг айтишича, қолган Россиянинг аҳолиси Кавказ республикаларни қўллаб-қувватлашга тайёр, фақат “ғирт советча усулда, яъни ўз ошхонасида”.\nМинтақада оммавий норозиликларнинг бўлиб ўтмагани сабабларидан бири кавказликларда Навальний кун тартибида турган масалалардан фарқли муаммолар қамашиб ётганидир, деб ҳисоблайди Малашенко. Бу муаммолар ҳар бир республикада ўзига хос, дейди сиёсатшунос.\nКавказда намойишлар ўтмагани россиялик мухолифат учун муаммо эмас. Аксинча, сиёсатшуноснинг фикрига кўра, рус мухолифати миллий республикалар аҳолисини ўз тадбирларига оммавий жалб қилишдан ҳадиксирайди, чунки намойишлар исломий тус олишининг хавфи бор.\n«Агарда Шимолий Кавказда ҳақиқий ижтимоий норозилик бошлангудек бўлса, у дарҳол исломий тус олади, чунки бу минтақада барибир асосан мусулмонлар яшайди. Шунинг учун ҳам бу ерда мавҳум вазият сақланмоқда. Мухолифатга, жумладан Навальнийга ҳам, норозиликнинг радикаллашиши керак эмас», деб таъкидлайди Малашенко.\nИнгушетиялик ҳуқуқбон Магомед Муцольгов Шимолий Кавказда эътироз радикаллашиши эҳтимолини инкор этмайди, лекин бу Ислом дини эмас, балки амалдорларнинг хатти-ҳаракати туфайли бўлиши мумкин.\n"Тинч норозилик усуллари муҳимлигини биламиз. Афсус, ҳукумат одамлар қўлига қурол олиб кўчага чиқиши, қон тўкилиши учун барча ишни қиляпти. Ҳукуматни ўзи ёшларни шунга мажбур қиляпти, ҳар қандай тинч намойишлар самарасиз эканлигини кўрсатяпти. Шимолий Кавказда ҳар қандай акцияга чиқиш ўлим билан тенг. Силовиклар митингларни тарқатиш учун автомат, снайпер милтиқлари ва гранаталар билан келишидан аҳир барчамиз хабардормиз-ку", – деб эслатади Муцольгов.\n"Навальний шахсига нисбатан иккиланиш мавжуд, одамларда у деб акцияларга чиқиш учун иштиёқ йўқ. Лекин, қандай бўлмасин, Шимолий Кавказ аҳолиси унга сиёсий қатағонлар қурбони сифатида қарайди", дейди ҳуқуқбон.\nУнинг сўзларига кўра, "Бугун Навальний – қурбон. Мана шуниси биз учун муҳим, чунки биз ўзимиз ҳам ҳар куни адолатсизлик билан тўқнаш келамиз".


“Сайёра гўзали 2018” танловида илк бор вьетнамлик қиз ғолиб бўлди » Ўзбекистон янгиликлари – Zamin.uz\n“Сайёра гўзали 2018” танловида илк бор вьетнамлик қиз ғолиб бўлди\nВьетнамлик талаба қиз Фионг Кхан “Сайёра гўзали 2018” танлови ғолиблигига эришди. Манил шаҳрида ўтказилган мазкур танлов ғолибаси 23 ёшли Фионг Кхан 86 нафар иштирокчилар орасидан "Сайёра гўзали" номига сазовор бўлди.\nМаълумот учун: “Сайёра гўзали 2018” ғолибаси маркетинг соҳасида таҳсил олмоқда. Вьетнам ва инглиз тилларини муфассал билади. Унинг айтишича, 2010 йилдан буён мазкур танловда иштирок этишни орзу қилиб келган.\nФиллипинда 18- марта ўтказилаётган танловнинг ўзига хослиги шундаки, иштирокчилар ташқи кўринишдан ташқари билим даражалари билан ҳам устун бўлишлари лозим.\nТанловнинг асосий мақсади – жамоатчилик эътиборини атроф-муҳит ва табиат ҳимоясига қаратиш. Шунга кўра, иштирокчи қизлар тақдим этадиган лойиҳаларида Ер юзидаги экологик вазият ҳақида ўз муносабатларини билдиришлари керак.\nФионг Кхань Нгуен ўз лойиҳасида Вьетнам жанубида жойлашган Меконг дарёсини асраб қолишга доир ташаббусни кўтариб чиқди.\nЯнгиликлар » Дунё » “Сайёра гўзали 2018” танловида илк бор вьетнамлик қиз ғолиб бўлди\n17:50 Ўзбекистонлик гўзал қизлар «Коинот гўзали-2018» халқаро танловида қатнашмоқда!\n12:00 «Коинот гўзали» халқаро танловида ўзбекистонлик қиз иштирок этмоқда\n11:36 “Дунё гўзали-2017” номига Ҳиндистонлик қиз сазовор бўлди\n15:35 «Коинот гўзали — 2017» да Ўзбекистондан тўрт иштирокчи қатнашмоқда


ФАРЗАНД ХУРСАНДЧИЛИГИ - Hidoyat.uz\nАсосий саҳифа Мақолалар ФАРЗАНД ХУРСАНДЧИЛИГИ\nЧоп этилди May 3, 2019 ФАРЗАНД ХУРСАНДЧИЛИГИda fikr bildirishni o'chirish\nЭнг аввало, бола туғилиши билан хурсандчилик қилиниб, биринчи навбатда унинг отасидан суюнчи олинади. Чунки ота биринчи бўлиб фарзандли бўлганини эшитса, унга нисбатан меҳри ошади. Агар бир кишига хотини туққани ҳақида хушхабар етказилса, фарзандни Аллоҳ таоло инъом этган улуғ неъмат деб билиши, дарҳол Аллоҳга ҳамд айтиши суннатдир.\nАллоҳ таоло Иброҳимга (алайҳиссалом) хушхабар бериб, бундай дейди:\n«Иброҳимга элчиларимиз (фарзандли бўлиши ҳақида) хушхабар келтирдилар ва «Салом!» дедилар. У ҳам «Салом!» деди-да, ҳеч қанча вақт ўтмай, бир бузоқ (гўштининг) кабобини келтирди. Унга (таомга) қўл чўзмаганини кўргач, (Иброҳим) улардан ётсиради ва улардан қаттиқ қўрқиб кетди. (Улар) дедилар: «Қўрқма! Биз Лут (қавми)га юборилганмиз». Хотини (Сора) турган эди, кулиб юборди. Унга Исҳоқ (номли фарзанд) ва Исҳоқнинг орқасидан Яъқуб (исмли набира беришимиз) ҳақида хушхабар бердик» (Ҳуд, 69-71).\nБошқа оятда Закариёга (алайҳиссалом) хушхабар беради:\n«Сўнгра, масжидда туриб намоз ўқиётганида, фаришталар унга нидо қилиб, дедилар: «Аллоҳ сенга Яҳё (исмли фарзанд) хушхабарини бермоқдаким, у Аллоҳнинг сўзини тасдиқ этадиган, (ўз қавмига) пешво бўлиб, (шаҳватлардан) ўзини тиядиган солиҳ пайғамбарлардан (бўлур)» (Оли Имрон, 39).\nМарям сурасида эса:\n«(Аллоҳ айтди): «Эй Закариё! Биз сенга бир фарзанд хушхабарини берурмиз; унинг исми Яҳё бўлиб, илгари унга бирор (кимсани) ҳамном қилган эмасмиз», дейилган (7).\nФарзанднинг туғилиши нафақат унинг ота-онаси, балки барча қариндош-уруғлар, яқинлар учун ҳам чинакам қувончли ҳодисадир. Шунинг учун у туғилган заҳоти Аллоҳга мақтов ва шукроналар айтиб, бу ҳақда ҳаммага маълум қилинади. Бошқалар ота-онани янги меҳмон билан қутлашади, унга узоқ умр, сиҳат-офият ва эзгу тилаклар тилашади.\nСийрат китобларида айтилишича, туғилган бола боис хурсандчилик қилиш лозим. Абу Бакр ибн Мунзир айтади: Ҳасан Басрийнинг олдига бир киши келиб, унинг ҳузурида ҳозиргина фарзандли бўлган кишини кўради. Ҳасан Басрий унга: «Бола муборак бўлсин! Уни берган Аллоҳга шукр қил, яхшилик билан сийлабди», дейди.\nАйниқса,қиз бола туғилганида кўпроқ хурсанд бўлишингиз лозим. Чунки қиз фарзанд ўша хонадонга яхшилик ва масъудлик олиб келади, хотиннинг баракотлиси илк фарзанди қиз бўлганидир.\nБаъзилар фақат ўғил кўришни исташади, қиз бола туғилганида эса севиниш ўрнига ҳафсалалари пир бўлиб, ҳатто хотинларини айблашгача боришади. Бу мутлақо нотўғридир. Аксинча, агар қиз фарзанд туғилса, ота-она зиёдароқ хурсанд бўлиши зарур.\nАллоҳ таоло бундай марҳамат этган:\n«…Хоҳлаган кишига қизларни ҳадя этур ва хоҳлаган кишига ўғилларни ҳадя этур…» (Шўро, 49).\nҚуръони каримда қиз боланинг ўғил боладан олдин зикр этилиши ҳам қиз фарзанднинг ўғилга нисбатан баракали ва фазилатли эканига ишорадир. Расулуллоҳ (соллаллоҳу алайҳи ва саллам) бундай деганлар: «Биринчи фарзанди қиз бола бўлгани аёлнинг баракотли, бахтли ва шарофатли эканига далолатдир».\nЖУМА КУНИДАГИ БОМДОД НАМОЗИ\nДуодан сўнг ёмғир ёғиши ва тўхташи


ЎзА - Самарқандда 40 та эҳтиёжманд оилага замонавий хонадонлар калити топширилди\n02.03.2020 Чоп этиш версияси\nСамарқандда 40 та эҳтиёжманд оилага замонавий хонадонлар калити топширилди\nСамарқанд шаҳрининг Қорасув массивида бунёд этилаётган замонавий кўп қаватли уйларнинг яна 18 таси тантанали тарзда фойдаланишга топширилди.\nЭътиборли жиҳати, Самарқанд вилояти ҳокимлиги томонидан мазкур кўп қаватли уйлардаги 40 та хонадон оғир ижтимоий вазиятга тушиб қолган, кам таъминланган, ногиронлиги бўлган ва боқувчисини йўқотган уй-жойга ўта муҳтож оилалар ва ёшларга тасарруф этиш ҳуқуқисиз, беғараз тарзда берилди.\nШунингдек, вилоят ташкилотларида фаолият олиб бораётган, уй-жойга муҳтож мутахассисларга ҳам ана шу тартибда 60 та хонадон ажратилди.\n– Ўн беш йилдан буён уйсизман, – дейди Насиба Улуғмуродова. — Қийналганимдан болаларимни меҳрибонлик уйига топширишга мажбур бўлганман. Мана бугун вилоят ҳокимлиги бизга икки хоналик уй берди. Миннатдорлигимни сўз билан ифодалаб бера олмайман.\nТуркия технологияси асосида барпо этилган замонавий уйлар 9 балли зилзилага бардош бера олади. Ҳар бир хонадонда замонавий иситиш мосламаси, газ плитаси, ошхона мебели бўлиб, уйлар яшаш учун тайёр ҳолда аҳолига топширилмоқда.\nСамарқанд вилояти ҳокими Э.Турдимовнинг таъкидлашича, йил якунига қадар бу ерда 1680 ўринли янги мактаб, 8 та давлат, давлат-хусусий шериклик асосида ҳамда оилавий боғча ташкил этилади. Шунингдек ёшларнинг ўз қизиқиш ва маҳоратларини намойиш этишлари учун 15 қаватли “IT-PARK” қурилади. Массив яқинида эса республика тез-тиббий ёрдам илмий маркази Самарқанд филиали ва 150 ўринли оилавий поликлиника бунёд этилмоқда.\nҒ.Ҳасанов, А.Исроилов (сурат), ЎзА.


Рембрандтнинг ертўладан топилган сурати илк бор оммага кўрсатилди\n12:18 / 12.05.2016\nЎтган йили машҳур голланд рассоми Рембрандтнинг эски суратларидан бири АҚШнинг Нью-Жерси штатидаги хонадонлардан биридаги ертўладан топилган эди. Ана шу сурат 11 май куни Калифорниядаги Гетти галериясида кенг омма эътиборига ҳавол этилди.\nМузей сайтининг маълум қилишича, 1624 йилда чизилган “Ҳушсиз бемор” полотноси 28 августга қадар “Беш ҳиссиёт” сериясига кирувчи бошқа бир расм билан ёнма-ён қўйилади. Шундан сўнг, кўргазма бошқа халқаро кўргазмаларга йўл олади.\nЙўқолган шедеврнинг Нью-Жерсида пайдо бўлишини кутилмаган ҳол деб ҳисоблашмоқда. Картина топилганида жуда аянчи ҳолатда бўлган. Уй эгас номаълум картинани 800 доллар эвазига сотувга қўйган. Шундан сўнг, мутахассислар бу суратда голландиялик рассомнинг усулларини пайқаб қолишади. Савдо якунида парижлик коллекционерлар 1,1 млн. доллар эвазига суратни сотиб олишди.


Ўзбекистонда ИШИД ёлловчиси қўлга олинди\n11:48 / 16.10.2015\nТурли алдов йўллари билан айрим юртдошларимиз ИШИД террористик гуруҳи сафига қўшилиб қолмоқда. Шаҳрисабз туманидан Нодир ва Нурбек Жовлиев, косонлик Аброр Бердиев ҳам шулар жумласидан.\nБир оиланинг икки фарзанди одам ёлловчилари таъсирига тушиб, Сурияга жангларда қатнашиш учун йўл олишди. Сўнгра Нодир бошлиқларининг топшириғига кўра янги жангариларни ёллаш учун ватанига махфий равишда қайтиб келади. Бироқ ўз вақтида ҳуқуқ-тартибот органлари томонидан қўлга олиниб, суд қарорига кўра жазога тортилади.\nХоинларнинг онаси улардан воз кечиб, уятдан одамларнинг кўзига кўрина олмай қолганини айтиб ўтган.\nАброр эса қобилиятли ва ақлли бола бўлиб вояга етди, мактаб таҳсилини тамомлаб, пойтахтдаги олийгоҳга ўқишга кирди. Олий маълумотга эга бўлиб, Қарши давлат педагогика университетига ишга кирди. Уйланиб, фарзандли ҳам бўлди. Кўринишидан рисоладагидек инсон эди.\nБироқ аслида ундай эмас экан. Маълум бўлишича, олийгоҳда ўқиб юрган вақтларида Аброр Бердиев Ўзбекистонда фаолияти тақиқланган “Ҳизбут Таҳрир” диний-эксремистик гуруҳи аъзосига айланган. Қарши давлат педагогика университетида фаолият олиб борган давр мобайнида талабалар орасида ўзининг экстремистик ғояларини тарғиб қилиш билан шуғулланди. Йигирма нафардан зиёд талаба унинг таъсирига тушиб қолди.\nКейинроқ эса у ўзининг ёш турмуш ўртоғига зуғум ўтказиб, аёллар орасида диний-экстремистик ғояларни тарғиб қилишга мажбурлаган. Бир оз вақт ўтиб А.Бердиев ўз оиласи билан айланма йўллар орқали Тожикистонга ўтиб, “Туркистон ислом ҳаракати” террористик гуруҳи сафига қўшилади. Сўнгра “Исмоил” таҳаллуси остида Афғонистондаги коалиция кучларига қарши жангларда иштирок этади. 2002 йилда Зурмат Шохик тоғларида АҚШ ҳарбийлари билан тўқнашувда ўлдирилади. Бироқ унинг турмуш ўртоғи ва фарзандлари тақдири ҳамон номаълумлигича қолган.\nМуаллиф: Тимур Хамидов, 12news.uz


Mening fikrim - 983-s-p/19\nОлий таълим муассасаларида “юриспруденция” таълим йўналиши бўйича таҳсил олиш имкониятини ошириш ҳақида\nМуаллиф:RUSTAMOV AZIZ AZAMATOVICH\nҲозирги кунда “юриспруденция” таълим йўналиши бўйича республикамизнинг 3 та олий таълим муассасаси (Тошкент давлат юридик университети, Қорақалпоқ давлат университети ҳамда Жаҳон иқтисодиёти ва дипломатия университетлари) да ўқиш имконияти мавжуд. Уларда ҳам талабалар ҳозирда фақат кундузги таълим шаклида ўқитилмоқда. Шунингдек, юриспруденция йўналишида сиртқи таълим шаклида ўқитиш ҳеч жойда мавжуд эмас. Мазкур йўналишни бошқа олий таълим муассасаларида (йўналишларига мос бўлган олий таълим муассасаларида) ҳам ташкил этиш масаласи ўрганиб чиқилса, мақсадга мувофиқ бўлар эди. Олдинлари Ўзбекистон миллий университети, Фарғона, Наманган ва Самарқанд давлат универитетларида юриспруденция таълим йўналиши мавжуд эди. Ҳозирда кўпчилик ёшлар “юриспруденция” таълим йўналишида ўқиш ва олий маълумотга эга бўлишни исташади. Аҳолининг, жисмоний ва юридик шахсларнинг олий маълумотли, юқори малакали юридик кадрларга эҳтиёжи ҳам йил сайин ортмоқда.\nЮқоридагиларни инобатга олган ҳолда “юриспруденция” таълим йўналишини кундузги ва сиртқи таълим шаклларида республикамизнинг бошқа олий таълим муассасаларида ҳам очиш имкониятини яратишни таклиф қиламиз.\nXAMROYEVA NILUFAR NABIYEVNA\nАлбатта маъқуллайман, чунки ушбу соҳага талаб катта. Шунинг учун ҳуқуқшунослик йўналишига кириш учун турли коррупцион ўйинлар бўлади. Ушбу питетцияни маъқуллайман. Сиртқи ва магистратура йўналишлари ҳам кўпроқ очилиши тарафдориман.\n18 Октябрь 2019, 17:20


By Камолиддин Иноятуллоҳ on 11/28/2019 МАҚОЛАЛАР Эй иймон келтирганлар\n“Эй иймон келтирганлар, ўзлари каби кофир биродарлари тирикчилик билан сафар қилиб ёки ғазотга чиқиб, ўлса ё ўлдирилса, улар ҳақида: “Агар биз билан бирга қолганларида, ўлмаган ва ўлдирилмаган бўлар эдилар“ деб айтадиган кофир кимсаларга ўхшаманг. Бу сўз уларнинг қалбларига ўрнашиб қоладиган ғам-алам ва ҳасратни зиёда қилади. Аллоҳ тирилтиради ва ўлдиради. Аллоҳ сизлар қилаётган барча ишларни кўриб турувчидир” (Оли Имрон, 156).\nМўминлар Аллоҳга ва қиёмат кунига бўлган иймонлари, тақволари, буйруқларини бажариш ва қайтарган нарсаларидан қайтишлари билан Аллоҳга дўстдирлар. Аллоҳ мўминларга раҳматини ёғдириб, иззат-икром кўрсатган. Шу сабаб уларга Ўзининг ва мўминларнинг душмани бўлмиш кофир, мушрик ва мунофиқларга тақлид қилиб, уларга ўзларини ўхшатишларига рози бўлмайди. Шунинг учун “Эй иймон келтирганлар” деб, иймон номи билан уларга нидо қилиб, уларни кофир ва мунофиқ кимсаларга ўзларини ўхшатишдан қайтарди.\n“Кофир кимсаларга ўхшаманг”. Куфр энг қабиҳ ва энг ёмон гуноҳдир, сизлар куфр ва нифоқда улар каби бўлманг. Куфр ва нифоқдан келиб чиқадиган зулм, фасод, разолат, қабоҳат ва ахлоқсизликларда ҳам уларга ўхшаманг. Кофирлар ўзларининг куфр ва нифоқдаги сафдошларига айтган сўзлари ҳам шу ахлоқсизлик жумласидан бўлиб, сафдошлари тижорат ё бошқа бир сабаб билан сафарга чиқса, сафарда уларга хавф-хатар, очлик ё касаллик етиб ҳалок бўлса ёхуд жиҳод майдонида қатл қилинса, – ҳолбуки улар зоҳирда мусулмонликни даъво қилсалар-да ботинда кофир эдилар, чунки нифоқ бу дилдаги куфрни яшириб ташида иймонни изҳор қилишдир, – улар ўзларининг хос ўтиришларида бир-бирларига: “Агар фалончилар биз билан бирга қолганида, ғазотга чиқмай жим ўтирганида, ўлмаган ва ўлдирилмаган бўлишар эди”, дейдилар. Бу сўз уларнинг қалбига Аллоҳнинг суннатига кўра ҳасрат-надомат ва ғам-аламни келтиради. Аллоҳ таоло деди: “Бу сўз уларнинг қалбларига ўрнашиб қоладиган ғам-алам ва ҳасратни зиёда қилади”, Аллоҳнинг ўзгармас суннатига кўра шундай бўлади.\nАллоҳ мўмин бандаларини ҳаёт тарзида, хулқ-атворда, зоҳиру ботинда, ҳатто ички кечинмаларида ҳам кофир ва мунофиқлар ҳолига ўзни ўхшатишдан қайтарди. “Биз билан бирга бўлганларида ўлмаган ва ўлдирилмаган бўлишар эди”, деган сўзлари ҳам шу жумладан бўлиб, бундан қалблари сиқилади, яхши кўрганини йўқотиш сабабидан ғам-алам юракларини эзади.\nАллоҳ таоло Ўзига ва қиёмат кунига иймон келтирган, Аллоҳ ва Расулига итоатда бўлган солиҳ бандаларига озор етишини, уларни ғам-ташвишга соладиган сўзларни суймайди. Шунинг учун ҳам кофирлар айтгандек сўзларни айтиш билан бўлса-да кофирларга ўхшашдан мўминларни қайтарди: “Эй иймон келтирганлар, ўзлари каби кофир биродарлари тирикчилик билан сафар қилиб, ёки ғазотга чиқиб, ўлса ё ўлдирилса, улар ҳақида: “Агар биз билан бирга қолганларида эди, ўлмаган ва ўлдирилмаган бўлишар эди“ деб айтадиган кофир кимсаларга ўхшаманг”. Сўнг уларга эслатма бўлсин учун: “тирилтирадиган ҳам, ўлдирадиган ҳам Аллоҳ”, деб, ҳаётда яшатиш ёки вафот топтириш Аллоҳнинг қўлида эканини, мўминлар буни яхши англаши лозимлигини уқтирди. Аллоҳ истаса, сафардаги мусофирни ёки урушдаги жангчини тирик қолдириб, ўз уйида, оиласи ичида ўтирган муқимни ёки жангга чиқмай қолиб кетган кишини вафот топтиради. Холид ибн Валид разияллоҳу анҳу айтган эди: “Танамда қилич ёки найза жароҳатламаган ер қолмаган, аммо туяга ўхшаб, тўшагимда ўляпман. Қўрқоқларнинг кўзи ухламасин!”.\nИшлар Аллоҳнинг қўлида, У ҳар нарсага қодир зот. Шунга кўра, кофирларнинг: “Биз билан бирга бўлганларида ўлмаган ва ўлдирилмаган бўлишар эди”, деган сўзларида ҳеч бир маъно йўқ. Бу билан Аллоҳ уларнинг қалбларига ўрнашиб қоладиган ғам-алам ва ҳасратни зиёда қилади, холос.\nШунинг учун мўминлар бундай ботил, юракни сиқадиган, дилни ғаш қиладиган сўзларни айтишдан ҳазир бўлсинлар.\nЯна кофирларга ўхшаб қолишдан, ўзларини уларга ўхшатишдан сақлансинлар. Бу ўхшатиш мўмин билан кофир орасини ажратиб турадиган эътиқод, сўз ва амалда бўладими, ички ва ташқи сифатларда бўладими, кийим-кечак, хулқ-атвордами, ҳатто фикрлаш ва истак-хоҳишда бўладими, баробар, уларга ўхшамаслик, ўзини ўхшатмаслик керак.\nАллоҳ таоло мўминларга қилган бу нидони: “Аллоҳ сизлар қилаётган барча ишларни кўриб турувчидир”, деб якунлаши уларни кофирларга ўхшашдан қайтарганини таъкидлаш учундир. Яъни, Аллоҳ таоло сизнинг – эй мўминлар – зоҳиру ботин барча амалларингизни кўриб турибди. Буни асло унутманг, зоҳирда ҳам, ботинда ҳам ўзингизни кофирларга ўхшатманг. Бунда катта зарар бор, оқибати ёмон бўлади. Ҳазир бўлинг, акс ҳолда бошқаларга тушганидек сизга ҳам Аллоҳнинг азоби тушиб қолиши мумкин. Бу Аллоҳнинг ўзгармас қонунидир.\nШу ўринда Расулуллоҳ саллаллоҳу алайҳи ва салламнинг: “Ким ўзини бир қавмга ўхшатса, у ўшалардандир”, деган сўзларини эслайлик. Дарҳақиқат, ўзини солиҳ кишиларга ўхшатган, ўшаларга ўхшашга ҳаракат қилган киши солиҳдир. Ўзини бузуқларга ўхшатган кимса эса бузуқдир. Аллоҳнинг қонунияти шуки, ким бир нарсага рағбат қилса, астойдил уни қидирса топади, унга эришади. Бошқа бир инсонга ўзини ўхшатаётган киши ўша инсонга ўхшашга рағбати бўлгани учун шу ишни қилади, ўшандай бўлади ҳам: “Ким бир қавмга ўзини ўхшатса, у ўшалардандир”, вассалом.\nВа ниҳоят, эътиқод, сўз, амал ва фаҳмда ва ҳатто иштиёқда ҳам кофирларга ўхшашдан қайтариб келган бу илоҳий нидони ўқиган биродарим, ҳушёр бўлинг! Ўзингизни кофирларга ўхшатиш кўчасига кирманг, кофирларга ўхшашга интилманг, бу нарса хаёлингизга ҳам келмасин. Аллоҳнинг азоби қаттиқдир. Аллоҳнинг: “Аллоҳ сизлар қилаётган барча ишларни кўриб турувчидир”, деган сўзини доим ёдда тутинг, ғофил қолманг!!!\nAvvalgi maqolaСавол-жавоблар (27.11.2019)\nKeyingi maqola Фарзанд тарбияси | #19 | Жинсий тарбия | Шайх Содиқ Самарқандий


Давлат қароқчиларининг қопқонлари « Ўзбекистон Халқ Ҳаракати\nДавлат қароқчиларининг қопқонлари\n12 October 2013 - 14:29\nЎзбекистонда валюта операцияларини ихчамлаштириш учун Вазирлар Махкамасининг қарорларига биноан Ўзбекистон фуқороларига банклар томонидан “VIZA” картасига 2000 АҚШ долларигача бўлган миқдорда бемалол бугунги кунда олиш мумкин, деб белгиланган. Шу туфайли мен иккита ўғлим Россия давлатини Москва шаҳрига бораётганлиги учун мен уйимга яқин бўлгани учун Микро кредит банкига мурожаат қилдим. Ушбу банк ходимлари мижозга нисбатан илиқ муомаласи умуман йўқлигидан ташқари, тузукроқ тушунтиришни ҳам билишмайди, ҳаммаси “сен тушунтир, сен тушунтир” деб бир- бирига ошира бошлашди. Уларни айтишича тушунтириб ўтиришга умуман вақтлари йўқ экан. Хуллас, мен эрталабдан кечгача зўрға аниқлаганим: Микрокредит банкда фақатгина “ВИЗА” картасида доллар соладиган картаси бор экан. Мен, “ ҳа, менга худди шу доллар соладиган карта керак”, десам, банк ходими менга , “йўқ бу картга фақат доллар солинади”, деди. Яъни сўмни аккредитация қилиб солиш учун яна бир “ВИЗА” карта керак экан,” уни қаердан олай?” десам, уни фақат ЎЗСАНОАТ ҚУРИЛИШ банкдан олиш мумкинлигини айтишди, мен юқорида айтилган банкка эртаси куни бордим. У ерда ҳам ходимларни вақти йўқ экан, чунки хонада улар гурунг қилиб ўтиришибди . Мен кирай десам, “амаки кутиб туринг”, дейди. Ярим соатларда ҳам уларни гурунги тугамагач, мен яна уларга мурожаат қилиб кирдим . Мен кирганимда “чиқиб туринг, ҳозир келаман”, деб эшикни қулфлади. Мен сигарет чекадиган жойга чиқсам ўша йигит яна гурунг қилиб сигаретини чекаётган экан, мен уни чиқиши билан изидан чиқиб хонага кирдик. Навбатда ҳам мижозлар кўпайиб қолибди. Муаммоимни тушунтирсам банк ходими мендан хорижга чиқиш билетини талаб қилди. Мен унга “мана энди, агар виза карта олсам билет оламан , чунки ҳозир барча компанияларда билет долларда бўлиб қолган”, дедим. Банк ходими менга худдики мен халқ душмани дек “эээй амаки, авиа чиптани олиб келсангиз “виза” карта қилиб бераман”, деди . “Мен ахир долларга билет олишим учун менга доллар керак”, десам у менга– “роса гаранг қилдингизда, қонунда шундай белгиланган”, деди.\nМен унга “қайси қонунда, қани шу қонун?” десам, ушбу ходим менга жеркиниб қолди. Мен раҳбарига кириб айтсам, у ҳам ходимини ёнини олиб у тўғри тушунтирганини айтди. Мен қарз ҳавола қилиб ҚОРА БОЗОРДА сўмни ДОЛЛАРга валютачилардан қиммат нархда алмаштириб, Давлат томонидан сунъий криминални қилишимга мени мажбурлашди. Яна мен қўрқиб – қўрқиб қўлга тушмай деб бир кун вақтимни кетказиб АҚШ долларига алмаштириб авиа кассадан билет олдим ва яна ЎЗСАНОАТ ҚУРИЛИШ Банкига билетни кўтариб бордим. Яна мен аввалгидан ҳам баттар қийналиб, илтимос қилиб банк ходимини олдига кирдим. У менга: “Хўп яхши, паспортингизни беринг”, деди ва барча ҳужжатларни, ҳатто Овир четга чиқиш рухсатномасининг нусхасини ҳам олди. Менга у айтишича ушбу “ВИЗА” карталар 2 та бўларкан, биттаси долларовый, иккинчиси сўммовый дейишди. Қандайдир шартномаларга имзо чекишимни айтишди.\nМен “тўхтанг, сиз менга олдин тушунтиринг”, дедим. У менга тушунтирди: “Сиз бу “ВИЗА” карталарини бекор олаяпсиз, чунки 2000 АҚШ долларини ташлаганингиз билан уни ичидан 100 % пулингиз чиқмайди . Чунки картани ичида 100 доллар қолиб кетади. Ҳатто терминал аппаратида ҳам 1900 доллари кўринади дейди. Ундан ташқари ҳар 100 доллардан 5 доллар хизмати учун олинади. Энг муҳими бир кунда фақат 100 доллар ҳисобингиздан ечиб олишингиз мумкин. Яъни 18 кунда ҳаммасини оласиз”, дейди.\n“18 кунда 1800 доллар бўлади-ку”, дедим.\n“ Айтдим-ку 5 доллардан хизмат ҳақи учун олинади, яъни жами 95 доллар ушланиб қолади”, дейди ходим. “Мени билетимда 10 кунда қайтишим керак- ку”, десам, “бу қонунни мен чиқарганим йўқ”, дейди. Ундан ташкари хар бир картага 140 000 минг сўм тўлаш керак экан.\nМени саволим: “менга кўпроқ пул керак чет элда, менга бу пул нима бўлади?”, дедим. Банк ходими В.М шундай белгиланганини айтди.\nЎзбекистон Вазирлар Маҳкамаси ва И.А.Каримов ўз Халқига қасддан қарор чиқариб БОЖХОНА ходимларига айттириб яқинда ҳам ўз фуқароларини 2000 АҚШ долларидан ташқари одамларга СУНЪИЙ, улар қазган қопқонларга Давлат қароқчилари томонидан Халқни пешона териси билан топган пулларини ноқонуний деб олиб қўйиши натижасида ЯРИМ миллион АҚШ долларини Тошкент аэропортида тортиб олиб жиноий ва маъмурий ишлар қўзғатиб, жарима олишмоқда. Ахир бу тўғридан тўғри қароқчилик – ку!!!! Москвада 10 000 доллар учун ҳатто декларация талаб қилинмайди. Ундан юқори сумманигина атиги декларацияга кўрсатилса ҳеч кимни иши йўқ. Агар декларацияга кўрсатмай олиб ўтсагина ўша пулни мусодара қилиниш белгиланган……\nБошқа давлатларда ҳам, валюта олиб чиқиш чегараланган, лекин Ўзбекистондай қулоғига ўлчаб чет мамлакатда атига 2000 доллар билан яна “ВИЗА” карта билан фуқароларимиз қандай яшашини диктатор И.Каримов мазах қилиб, кулиб , одамларни ошиқча долларларини қонунга хилоф деб тортиб олмоқда.\nЎзини қизи-чи, 200-300 минг долларлаб бемалол аэропортда олиб чиқиб кетаяпти ва неча марта ҳам чет элларга бориб қўлга тушаяпти. Унга бу қонунлар ишламайди. Халқимиз жуда ҳам қийналиб кетди. У ерда тўсқинлик, бу ерда тўсқинлик одамлар нима қилишини ҳам билмай қолди. Айтинглар биз энди қандай бу диктатордан қутулайлик????!!!!


Норовнинг дубли – Сурхон тонги\nБош саҳифа / Спорт / Норовнинг дубли\nАпрел 24, 2018\tСпорт Изоҳ қолдириш 633 Кўрилди\nФутбол бўйича Ўз-бекистон чемпионатининг пролигаси “А” гуруҳи баҳсларида иштирок этаётган жамоалар навбатдаги тур ўйинларини ўтказишди.\n2019 йилги Ўзбекистон чемпионатининг суперлигасига чиқишни ният қилган Термизнинг “Сурхон” клуби аъзоларининг ўйиндан ўйинга маҳоратлари ошиб, очколари сонини оширмоқдалар. Ўтган ҳафтада вакилларимиз гарчанд сафарда ўйнашган бўлса-да, ғалабага эришишди. Нукус шаҳрида маҳаллий “Орол” жамоаси билан куч синашган футболчиларимиз майдон эгаларини 1:4 ҳисобида мағлуб этишди. Термизликларга уч очко келтирган тўпларни Ислом Зейтназаров (автогол), Фарҳод Тожиев ва Низомжон Норовлар (2 та) киритишди.\nНавбатдаги турни “Сурхон” футболчилари ўз майдонида ўтказишади. Бу гал вакилларимизга пролиганинг энг кучли клубларидан бири “Андижон” жамоаси рақиб бўлади.\nОлдинги Соғлом оила мусобақаси\nКейинги Тўқсонбосди экинлар


Ғазо секторида исроилликларга қарата ҳужум уюштиришда гумон қилинган уч фаластинлик Исроил ҳарбийлари томонидан отиб ўлдирилди.\n02 март 2021, Тошкент вақти: 16:18\nБироз илгари эса, фаластинликларнинг айтишича, Исроилликларнинг ҳужуми натижасида 9 ëшли бола ҳалок бўлган.\nФаластиннинг Музокарачилар раҳбари Саиб Эрекат Исроил Фаластинга тегишли ҳудудда девор қураëтганидан норози бўлган АҚШ Исроилга ажратаëтган бир неча миллиардлик молиявий ëрдамини атиги 290 миллион долларга камайтирганини танқид қилди.\nУнинг айтишича 9 миллиардлик келишувнинг 290 миллион долларга камайтирилиши Исроилни ўз режасини ўзгартиришга мажбур қилмайди.\nШундан кейин, Исроил Бош Вазири Ариэл Шарон тинчлик жараëни доирасида Исроилнинг жуда мураккаб муросага боришига тўғри келади, деб таъкидлади.\nУнинг айтишича, айни дамда исроилликлар яшаëтган ҳудудлар бўшатилади. Шарон, айнан қайси ҳудуд бўшатилиши ҳақида аниқ бир қарорга келгани йўқ:\n- Мен исроилликлар учун оғриғи сезиладиган бу масала ҳақида олдин ҳам гапирган эдим. Айни дамда эгаллаб турган ҳудудларимизни ушлаб қололмслигимиз табиий. Аммо бу Исроил ва фаластинликлар учун тинчлик жараëнин ўрнатишга қаратилган реал ҳаракатдир, - деди Шарон.


Касални яширсанг, иситмаси ошкор қиладими? - BBC News O'zbek\nКасални яширсанг, иситмаси ошкор қиладими?\nЖастин Роулат Би-би-си, Деҳли\nНима учун Ҳиндистон ҳукумати Би-би-си томонидан ишланган ҳужжатли филм намойишини тақиқлади?\nҲозирда мамлакат раҳбарлари бу саволни ўзларига қайта-қайта беришлари керакдир.\nАгарда улар одамларни ушбу филмдан хабар топишларининг олдини олмоқчи эсалар, бунинг нақд акси рўй берди.\n"Ҳиндистон қизи" филмига тақиқ жорий этилган ўтган сешанба кунидан бери ҳар бир янгилик нашрининг бош саҳифаси ушбу филм ҳақидаги мақола билан очилмоқда.\nИжтимоий саҳифаларда ушбу филм энг кўп тилга олинаётган мавзу ва телевидениедаги баҳсларда иштирокчилар филмдаги мавзуни бот-бот бир-бирларига бармоқ ўқтаб, ҳиссиётларга берилиб, муҳокама қилмоқдалар.\nФилмнинг Ҳиндистонда тақиқланишига сиёсий сабаб бор. Қизни зўрлаб, ўлдиришда айбдор, дея топилган маҳбуслардан бири билан суҳбатга рухсатни аввалги ҳукумат берган. Ҳозирда иқтидорда бўлган BJP партияси ўзини бу масаладан ўзоқлаштиришга ҳаракат қилди.\nИчки Ишлар вазири Ражнат Синг эса маҳбуснинг сўзларидан бутун миллат "уятга ботганлиги"ни айтди.\nДастлаб филмни тақиқлаш қарори кўплаб дастакка эга бўлганди.\nАввал ҳатто феминист фаоллар ҳам "зўрловчиларга матбуотда минбар берилмаслиги керак" дея айтиб чиқишди.\nЛекин ўшандан бери матбуотда "тақиқ ўринсиз эди", деган фикр кенг тарқалди.\nФилм тақиқи учун келтирилган сабаблар савол остига олинмоқда.\nДеҳлидаги автобусда талаба қизни ваҳшийларча зўрлаб, ўлдиришда айбланган маҳбуснинг интервюси омма тартибсизлигини келтириб чиқариши мумкин, деган хавотир янграганди.\nМаҳбус Мукеш Синг томонидан изҳор этилган фикрлар албатта жирканч. У қилмишидан афсусда эканлиги изҳор этмайди, аксинча, зўрланган қиз ҳужум қилишга интилиб, ўз ўлимига сабаб, бўлди, деган маънода гапиради.\nФилм ижодкорлари қамоқхонада суратга туширишга тегишли рухсатга эга бўлганларми, йўқми деган саволлар ҳам ўртага ташланди.\nБошқа томондан ҳозирда маҳкаманинг ўлим жазоси борасидаги қарори Олий Маҳкама томонидан кўриб чиқилаётган экан, филмнинг намойиш этилиши ушбу жараёнга таъсир кўрсатиши мумкинлиги ҳам айтилди.\nБу фикрни Ҳиндистон Муҳаррирлар Кенгаши рад этди. Кенгашга кўра, маҳбуснинг "жирканч фикрлари"нинг намойиш этиш адлия тизимига таъсир кўрсата олиши ҳақида гапириш, ушбу тизимга нисбатан ҳақоратдир.\nҲуллас, Ҳиндистон ҳукумати ўзининг "ноқулай" тақиқини ҳимоя қилишга мажбур бўлмоқда.\nРасмийларга кўра, филмнинг тақиқланиши Ҳиндистоннинг жаҳондаги обрўсини сақлаб қолишга қаратилганди.\nЛекин ҳозирда жаҳон бўйлаб матбуотларда нашр қилинаётган мақолалар сарлавҳаларини ўқиб, филмда кўтарилган муаммолар ҳақида очиқ ва ошкор муҳокама ўрнига "Ҳиндистон қизи" филмининг тақиқланиши мамлакат обрўсига каттагина зарар етказганлигига гувоҳ бўлмоқдалар.


Мен жуда озғинман қандай семиришим мумкин? - Онлайн савол-жавоб\nМен жуда озғинман қандай семиришим мумкин?\nМен жуда озғинман қандай семиришим мумкин? кўп ейман хечам семирмайман, дориларди ичдим семирмадим, уч кун оч юрдим семирмадим, маслахат беринглар семиришим учун илтимос.\nМен озғинман қандай қилиб семирсам бўлади?\nМускулларни қандай катта қилади\nЁғли овқат есам кўнглим айнийди, семиришни хохлайман,ёрдам беринглар\nСемириш ҳотирани сусайтирадими?\nСемириш ва саломатликни яхшилаш режаси\n1. Овқат ўзлашмаётганлигининг сабабини аниқлаш. Қуйида бундай сабаблар берилган: — қуртлар (паразитлар) борлиги; — ошқозон микрофлораси бузилганлиги; — ошқозон кислота даражаси камлиги; — ҳазм қилувчи ферментларнинг етишмаслиги; — жигар ва ошқозоности бези фаолияти яхши эмаслиги. 2. Зарарли микроорганизмларни йўқотиш ва ҳазм қилиш жараёнини нормаллаштириш. Паразитлар ва бактерияларга қарши маълум ўсимликларни истеъмол қилиш тавсия қилинади. Булар: 1.Саримсоқ пиёз 2.Орегано ўсимлиги 3.Тимьян (зирк) 4.Пиёз 5.Зайтун дарахти барглари Юқорида келтирилган ўсимликлардан ташқари, паразитларга қарши антибиотиклар ҳам белгиланади. Ошқозон кислота даражасини ошириш учун қуйидагиларни қилиш керак: 1. Овқат ва ичимликларда лимон соки (шарбати) 2. Узум сиркаси (уксус) 3. Овқатни блендерда майдалаш 4. Аччик ўсимликлар ва кўкатлар 5. Баъзам солян (хлорид) кислотаси дорилари тавсия килинади. 3. Овқат рационидан ошқозонни кузгатадиган ва стресс холатига туширадиган маҳсулотларни чиқариб юборамиз. 1. Барча сут махсулотлари, 2. Кофе, 3. Глютен, 4. Шакар маҳсулотларни 4-6 хафта давомида истеъмол қилманг ва бу муддат ўткандан сунг бирма бир овқат рационингизга уларни қўшинг. 4. Тўғри овқатланиш ёрдамида ошқозон микрофлорасини яхшилаш ва капсула ёки кукун кўринишидаги пробиотикларни қабул килиш. Антибиотик ва прибиотикларни хеч качон биргаликда қабул қилиб бўлмайди. Антибиотиклар эрталаб, прибиотиклар эса кечпайт, уйқудан олдин, ичилади. Натижага эришиш учун камида 2 ой давомида прибиотиклар қабул килишингиз керак. Овқатланиш хам семириш жараёнида мухим вазифани бажаради. Бунда фойдали маҳсулотларнинг энг фойдалиларига эътиборни кучайтириш керак: сабзавотлар, ёнгоклар, яхши сифатли сариёг, бифидобактериялар учун клетчатка ва мускулларни ривожлантириш учун оқсиллар. Витамин ва минералларни хам қабул қилишни унутманг. Булардан ташқари сизни стресс холатига туширадиган нарсаларни қилманг. Имконият борича бундай ишларни рад этинг. Инсонний психологик (рухий) холати хам катта ахамиятга эга. Maslahatim.uz учун Муштари Мамадалиева тайё\nМанба: Семириш ва саломатликни яхшилаш режаси http://m.maslahatim.uz/kun-maslahatlari/salomatlik/semirish-va-salomatlikni-yahshilash-rezhasi/\nκαραμελκα жавоб берди 10\nSemizlik ozginlik avvalo naslga xam bogliq.Xar xil dorilardan foydalanmang faqat õzingizga rejim tayyorlang\nibrohim жавоб берди 0\nSemirish yoki ozish ovqatni ko'p istemol qilishdan bo'maydi inson asabiylashishdan hamma narsaga etibor beraverishdan ozadi gushtni kuproq istemol qilib asablarga kuproq dam berish kerag kungilni kengroq qilish kerak\nРеал Мадрид жавоб берди 0\nСиз олдин инсон учун семизлик фойдами ёки сиз нолиётган оррикликми билиб олинг ушанда хам семиришни хохласангиз тандирдан янги узилган иссикгина нонни сувга ботириб туйиб туйиб еврув очик иштаха


ОТБ ва ЮНИСЕФ ўзбек шифокорларини деярли 1 миллион долларлик воситалар билан таъминлади\nТиббиёт ходимларига шахсий ҳимоя воситаларини харид қилинган.\nОсиё тараққиёт банки (ОТБ) ва Бирлашган Миллатлар Ташкилотининг Болалар жамғармаси (ЮНИCЕФ) Ўзбекистон Соғлиқни сақлаш вазирлигига 952 минг долларлик тиббиёт воситаларини етказиб берди. Бу тўғрида 9 сентябрда ЮНИCЕФнинг Ўзбекистондаги ваколатхонаси маълум қилди.\nБилдирилишича, бу икки ташкилот Соғлиқни сақлаш вазирлиги билан келишган ҳолда коронавирусга қарши курашга жалб қилинган тиббиёт ходимларига шахсий ҳимоя воситаларини харид қилган. Жумладан, 71 100 комбинезон, 8 мингта бахила, шунингдек, лаборатория текширувларини тез ва сифатли ўтказиш учун РНА Мини тўпламлари ҳам келтирилган.\nХабарда етказиб берилган барча тиббий ускуналар ва шахсий ҳимоя воситалари Ўзбекистоннинг барча вилоятларига, жумладан, чекка ҳудудларга тақсимлангани таъкидланган.


hidoyat.uz – “Мовароуннаҳр” нашриётининг сайти - Экинларни ким ўстиради?\nСизлар экаётган зироатларингиз ҳақида ўйлаб кўрдингизми?! Уни сизлар ундирурмисиз ёки Биз ундирувчимизми?! Агар Биз хоҳласак, уни (офат юбориб) қуруқ чўп қилиб қўйган бўлур эдик, сизлар эса ажабланиб қолаверар (ва айтар) эдингиз: «Бизлар зиён кўрувчилармиз. Балки бизлар (ризқимиздан) маҳрумдирмиз» (деб надоматда қолган бўлур эдингиз)” (Воқеа, 63 – 67).\nФахруддин Розий оят тафсирида бундай ёзади: Ояти каримадаги “ҳарс” ва “заръ” сўзлари орасидаги фарқ бор: “ҳарс” экишнинг бошланишидир. У ҳам бўлса, ерни ҳайдаш, уруғ қадаш (сепиш, экиш) ва суғоришдан иборат. “Заръ” (ундириш) бўлса, экиннинг ердан униб чиқиши, ўсиши, бошоқ ёки ҳосил бериши каби экишнинг натижасидир.\nМуфассир Розий бундай ёзади: «У ҳолда Аллоҳ таолонинг “...зориъ (ўстирувчи) ларни лол қолдирадиган...” (Фатҳ, 29) деган ояти каримаси, Пайғамбаримизнинг “Зироат зориъникидир” (“экин экканникидир”) деган ҳадиси шарифларини қандай тушуниш керак?” деб сўралса, бундай жавоб берамиз: оятларнинг тафсирида “ҳарс” (экиш) билан “заръ” (ўстириш)нинг бир-бирига боғлиқлиги баён этилди. Экиш ўстиришнинг боши, ўстириш эса экишнинг натижаси ва самарасидир. Бу икки сўздан бирининг ўрнига иккинчисини қўллаш мумкин. Фатҳ сураси 29-оятида “зурроъ” (ўстирувчилар) сўзи “ҳуррос” (деҳқонлар) маъносини билдиради. Зеро, деҳқон эккан уруғи униб чиқиб, мева бериш билан якунига етганини кўриб, қувонади.\n1748 марта ўқилган.


“Жаҳон цивилизациясида бахшичилик санъатининг ўрни” мавзуида халқаро илмий-амалий конференция иш бошлади - Халқ сўзи\n18:12 06 Апрель 2019 Маданият\nАнжуманнинг ялпи йиғилишида “Бахшиларнинг эстетик қарашлари”, “Марказий Осиёда номоддий маданий мерос муҳофазаси бўйича халқаро ҳамкорлик: минтақада ICNCAP билан муштарак ишлар мисолида”, “Туркий эпосда достон айтиш санъатининг бадиий ва вақтга оид контекти” каби ўнлаб мавзуларда маърузалар тингланди.\nДарҳақиқат, бахшичилик халқ оғзаки ижодининг ёрқин намунаси бўлиб, унда ҳар бир халқнинг ўтмиши, руҳияти, менталитети, қадриятлари, урф-одат ва анъаналари акс этади. Шу боис ушбу ноёб санъат мавжуд бўлган барча элларда у номоддий маданий мерос сифатида муҳофаза қилинади, юксак қадрланади.\n— Ўзбек халқ достонларида меҳр-оқибат, ватанпарварлик, қатъият ва жасорат, ғурур ва виждон, дўстлик ва муҳаббат ғоялари кенг тараннум этилган, — дейди Йўлдош бахши Сувонов. — Халқаро конференцияда уларнинг мазмун-моҳияти, аҳамияти ҳақида илмий хулосалар билдирилмоқда. Ушбу санъат ривожида оиладаги муҳит муҳим аҳамият касб этиши таъкидланди. Ҳақиқатан ҳам, ёшлигимиздан дўмбира, доира, дутор каби миллий мусиқа асбобларини чалишни ўрганганимиз, ота-боболаримиздан турли достон ва термаларни тинглаганимиз ушбу ҳунарни танлашимизга катта туртки бўлган. Сўнг йиллар давомида устозлардан сабоқ олиб, ривоят қила олиш маҳоратимизни чархлаганмиз, ирода ва матонатимизни чиниқтирганмиз. Зеро, бу жуда ҳам муҳим. Масалан, “Алпомиш” достонини тўлиқ ижро этиш учун 32 соат вақт керак. Бундан ташқари, уч-тўрт соатлик саҳна кўринишлари учун ҳам жуда кўп афсоналарнинг мазмунини билиш, импровизация маҳоратини ўрганиш талаб этилади.\nЮртимизда ноёб маданий меросимизни ўрганиш, унинг бебаҳо анъаналарини тарғиб қилиш ва ривожлантиришга кенг шароитлар яратилмоқда. Мамлакатимизнинг турли ҳудудларида адабиёт ва санъат, бахшичилик йўналишига ихтисослаштирилган мактаблар фаолият юритаётир.


Андроид телефонларни "ўлдирадиган" сурат. Унинг сири нимада? | KITAB.UZ\nАндроид телефонларни «ўлдирадиган» сурат. Унинг сири нимада?\nСўнгги кунларда андроид операцион тизимда ишлайдиган телефонларни «ўлдирадиган», яъни бутунлай ишдан чиқарадиган сурат пайдо бўлгани ҳақида ижтимоий тармоқларда хабарлар пайдо бўлди.\nТоғлар орасидаги кўл, кўлнинг ўртасидаги кичик қуруқлик акс этган, қуёш ботаётган пайт тасвирланган бу оддий суратни телефонга обой сифатида ўрнатган андроид телефонлар эгалари иложсиз вазиятда қолишмоқда.\nУларнинг телефонлари бутунлай ишдан чиқиб, «ғишт»га айланиб қоляпти. Бундай ҳолатда, фақатгина телефон созламаларини заводдаги ҳолатга қайтаришдан сўнг телефондан фойдаланиш мумкин. Лекин бунда телефон хотирасидаги барча файллар, фото ва видеолар тиклаб бўлмас даражада ўчиб кетади.\nХўш, бу оддий расмнинг сири нимада? Мутахассисларнинг маълум қилишича, андроид платформаси sRGB ранглар оламини қўллаб-қувватлайди. Юқоридаги «сирли» расм эса, RGB ранглар оламига тааллуқли. Бу шуни англатадики, муаммо расмнинг ўзида эмас. Телефонга обой сифатида ўрнатгандан кейин муаммо пайдо қилувчи бошқа расмлар ҳам интернетда тўлиб ётибди.\nАммо Андроид 11 операцион тизими ўрнатилган қурилма эгаларини бу муаммо безовта қилмайди. Бу тизимда ранглар олами автоматик равишда ўзгариб, қурилмага мослашади.


Марказий Европада сув тошқинлари давом этмоқда.\nЧехия пойтаҳти Прагада Влтава дарëси бўйидаги ва унга туташ ҳудудлардан 50 мингдан ошиқ аҳоли эвакуция қилинди. Мамлакат бўйлаб яна 150 минг одам бошқа жойларга кўчирилди.\nЧехияда сув тошқинлари оқибатида 7 киши қурбон бўлгани ва икки киши дараксиз йўқолгани билдирилди.\nТабиий офат Германияда 7 одамнинг ўлимига сабабчи бўлди ва тахминан 20 минг кишини кўчиришга мажбур қилди.\nСаксония вилоятидаги айрим шаҳар ва туманлар билан алоқа узилиб қолди. Вилоят маркази Дрезденнинг баъзи қисмларини¸ жумладан¸ Земпер опера театри биносини ва санъат асарлари коллекцияси бўлган Звингер саройини сув босди.\nСув тошқинлари оқибатида Австрияда ҳам камида 7 киши¸ Россиянинг Қора денгиз бўйидаги худудларида эса 60 дан ошиқ киши нобуд бўлди.\nДунай дарëсининг суви тез ошиб борар экан¸ Словакия пойтаҳти Братиславада фавқулодда ҳолат эълон қилинди. Шу ҳафта охирида Югославиянинг ҳам Дунай дарëси бўйида жойлашган айрим ҳудудларини сув босиши мумкин.


Наманганда пахтачилик йўналишидаги янги кластер ишга тушди\nМамлакатимизда 25 октябр 2020 200\nНаманган шаҳрининг Ровустон даҳасида «Namangan paхta teks» кластер корхонасини қад ростлади.\nЛойиҳанинг умумий қиймати 92 миллиард сўм бўлиб, мазкур корхонага Хитойнинг «WILTOP export & import» компаниясида ишлаб чиқарилган қиймати 6,78 миллион долларга тенг замонавий йигирув, тўқув, тикув ва бўяш технологик линиялари сотиб олинди.\nЛойиҳа доирасида реконструкция ва қурилиш-монтаж ишларини амалга ошириш учун жами 5,0 миллиард сўм маблағ «Namangan paхta teks» МЧЖнинг ўз маблағлари ҳисобидан сарфланди.\nКорхонанинг йиллик ишлаб чиқариш қуввати 4 000 тонна пахта толасини қайта ишлаб, 3 400 тонна калава-ип ишлаб чиқариш имкониятига эга. Келажакда бу ерда 500 тонна момиқ сочиқ ва 3 300 минг п/м мато ишлаб чиқарилади ҳамда буюртмага асосан 1 300 тонна калава-ип маҳсулотлари истеъмолчиларга хом ёки бўялган ҳолда етказиб берилади.\nУшбу лойиҳа тўлиқ ишга тушиши билан 1 000 та янги иш ўрни яратилади.\n«Namangan paхta teks» МЧЖда ишлаб чиқарилган тайёр матоларнинг 20 фоизини республикада янги ташкил этилган тикув-трикотаж мажмуаларига етказиб бериш, қолган 80 фоиз тайёр маҳсулотларни экспорт қилиш кўзда тутилган.\nКосонсой туманидаги пахта хом-ашёси етиштиришга режалаштирилган 3 955 гектар ер майдони кластер ташкилотчиси «Namangan paхta teks» МЧЖга ажратиб берилди. Бу билан лойиҳа доирасида кластернинг пахта хом-ашёсидан ишлаб чиқариладиган маҳсулотларга бўлган эҳтиёжини тўла қондиришга муҳим омил яратилди.\n2020 йил пахта ҳосилидан жами 11 300 тонна хом-ашё етиштириш режалаштирилган бўлиб, тумандаги 173 та фермер хўжалиги билан шартномалар тузилган ва белгиланган тартибда бўнак пуллари тўлиқ ўтказиб берилган.\nШунингдек, лизинг асосида 12 дона ТТЗ-10 НС чопиқ трактори, 10 та КХУ-4В культиватори, 4 та ОВХ-600 пуркагичи, 4 та штангел «ALFA-60» баргдан озиқлантириш мосламаси, 4 та СЧХ-4В чигит экиш сеялкаси сотиб олиниб, фермер хўжаликларига хизмат кўрсатиш йўлга қўйилди.\nЛойиҳа ишлари давом эттирилиб, унга кўра 2021 йилнинг II-чорагида пахта чигити ва бошқа қишлоқ хўжалиги маҳсулотларидан ёғ-мой ишлаб чиқариш корхонасини ишга тушириш режалаштирилган. Ушбу лойиҳанинг қиймати 7,5 миллиард сўмни ташкил этиб, 100 фоиз кластер корхонаси маблағлари ҳисобидан амалга оширилади ва бунинг натижасида қўшимча 50 та янги иш ўрни яратилади, деб хабар беради Наманган вилоят ҳокимлиги матбуот хизмати.\n27 ноябр 2020,\nЛондондаги нуфузли ОТМ билан ҳамкорлик меморандуми имзоланди\nУлуғбек Мустафоев: "Биз электр энергиянинг узилишидан эмас, аксинча, унинг сотилишидан ман...\nШириннинг ёш ҳокими уч кун давомида юздан ортиқ ёшларга бизнес-тренинг машғулоти ўтказди


Фотогалерея / Хориж A A A\nҲиндистоннинг Музаффарпур шаҳридаги темир йўл вокзалида очлик, сувсизлик ва иссиқдан вафот этган, меҳнат муҳожири бўлган бир аёлни икки ёшли боласи уйғотишга уринаётгани акс этган видеонинг тарқалиши ортидан ҳукуматга нисбатан танқидлар ортди. Бу ҳақда "azon.uz" ёзмоқда.\n“Евроньюс” хабарида айтилишича, мамлакатда 25 март куни комендантлик соати эълон қилиниши билан транспорт қатнови тўхтаган. Қишлоқлардан шаҳарларга ишлаш учун келган юз минглаб ишчи уйларига қайтиш мақсадида бир неча ҳафтадан бери пиёда йўл босяпти. Поезд қатнови эса вақти-вақти билан амалга ошириляпти.\nПиёда йўл босишга мажбур бўлганлардан бири 23 ёшли Арбина Хотун эди. У Аҳмадобод шаҳридан Кайтар шаҳридаги синглисининг уйига кетаётганди. Аммо Музаффарпур шаҳридаги темир йўл вокзалида оламдан ўтди. Шундан сўнг ҳукумат меҳнат муҳожирларини ўз ҳолига ташлаб қўйишда айблана бошлади. Расмийлар эса аслида Арбина Хотун касал бўлганини ва касалликдан ўлганини маълум қилди.\nМаълумотларга қараганда, шу пайтгача уйларига қайтаётган меҳнат муҳожирларидан 9 нафари йўлларда оламдан ўтди.\nКиритилди: 19:21 28.05.2020. Ўқилди: 6254 марта. Фикрлар сони: 0 та.\nТаниқли ўзбек актёри оғир жудоликка учради (ФОТО)


«Челси» «Фулҳэм»ни 8:2 ҳисобида тор-мор этди\n00:40 / 16.07.2017\nЛондоннинг «Челси» жамоаси янги мавсумга тайёргарлик доирасида ўзининг илк назорат учрашувини ўтказди. Антонио Конте шогирдлари Лондондаги қўшнилари, Чемпионшипда иштирок этувчи «Фулҳэм»ни 8:2 ҳисобида мағлуб этди.\nКўклар таркибида «Анжи»нинг собиқ ярим ҳимоячиси Виллиан ҳет-рикка эришган бўлса, ҳужумчилар Лоик Реми ва Миши Батшуайи иккитадан гол киритишган. Ҳимоячи Сесар Аспиликуэта эса икки томонга ҳам гол урди. «Фулҳэм» таркибида Стефан Йохансен мақсадига эришди.


Яна бир вилоятда туманга аёл ҳоким тайинланди — Sof.uz\nЖАҲОН 1,447,059 308,684 83,093\n4.03 18:34 542 Ўзбекистон\nБугун, 4 март куни халқ депутатлари Тўрақўрғон тумани Кенгашининг навбатдан ташқари сессияси бўлиб ўтди.\nСессияда Наманган вилояти ҳокими, сенатор Хайрулла Бозоров, Ўзбекистон Республикаси Президентининг маслаҳатчиси ўринбосари Қаҳрамон Қуронбоев иштирок этди.\nТадбирда Тўрақўрғон тумани ҳокими Ғуломжон Собитхўжаевич Муродхўжаев ўз лавозимидан озод этилди. Ўзбекистон Хотин-қизлар қўмитаси раисининг биринчи ўринбосари лавозимида ишлаб келаётган Зулайҳо Баҳриддиновна Маҳкамова Тўрақўрғон тумани ҳокими этиб тайинланди.\nМаълумот ўрнида, Зулайҳо Баҳриддиновна Маҳкамова 1968 йилда Наманган вилоятининг Янгиқўрғон туманида туғилган. Маълумоти олий, 1989 йили Наманган давлат педагогика институти ва кейинчалик Президент ҳузуридаги Давлат ва жамият қурилиши академиясини тамомлаган. Мутахассислиги ўқитувчи-педагог.\nМАВЗУГА ДОИР: Ўзбекистон бўйлаб ҳоким ва ҳокималар алмашмоқда (фото)\nНаманган вилояти аёл ҳоким\nСамарқандда сенатор аёл шаҳар ҳокими этиб тайинланди\n6.03 10:14 547 Ўзбекистон\n5.03 22:53 625 Жамият\n4.03 16:10 1183 Ўзбекистон\n18.02 14:57 402


Петербургдаги ёнғинда 7 нафар ўзбекистонлик ҳалок бўлгани тасдиқланди, қурбонларнинг барчаси хоразмликлар\n10:53 / 14.07.2017\n13 июль куни ёнғин сабаблари ва ҳалок бўлганларнинг шахсини аниқлаш учун Колпино шаҳрига (Санкт-Петербург шаҳри таркибига киради) борган Ўзбекистон элчихонаси ходимлари Санкт Петербург шаҳри Ташқи алоқалар қўмитаси маълумотига асосланиб, 7 та Ўзбекистон фуқароларининг ҳалок бўлганини тасдиқлади. Бу ҳақда ТИВ матбуот хизмати хабар берди.\n1. Рўзмат Хусинов, 1967 йил 1 январда туғилган, Хоразм вилояти Янгиариқ тумани, “Таган” ҚФЙда рўйхатда туради;\n2. Сирож Хусинов, 1991 йил 16 октябрда туғилган, Хоразм вилояти Янгиариқ тумани, “Таган” ҚФЙда рўйхатда туради;\n3. Зоир Отаниёзов, 1973 йил 2 ноябрда туғилган, Хоразм вилояти Янгиариқ тумани, “Таган” ҚФЙда рўйхатда туради;\n4. Илёс Бойжанов, 1988 йил 10 ноябрда туғилган, Хоразм вилояти Янгиариқ тумани “Таган” ҚФЙда рўйхатда туради;\n5. Юнус Султонов, 1981 йил 21 апрелда туғилган, Хоразм вилояти Янгиариқ тумани “Таган” ҚФЙда рўйхатда туради;\n6. Ўткирбек Атаков, 1989 йил 19 апрелда туғилган, Хоразм вилояти Янгиариқ тумани “Гулобод” ҚФЙда рўйхатда туради;\n7. Шаҳзод Қурамбоев, 1997 йил 3 ноябрда туғилган, Хоразм вилояти Янгиариқ тумани “Таган” ҚФЙда рўйхатда туради.\nЭлчихона Санкт-Петербург ва Колпино шаҳарларининг тегишли идоралари билан доимий алоқада бўлиб турибди.\nҲалок бўлган Ўзбекистон фуқаролари тўғрисидаги маълумот уларнинг оила-аъзоларини хабардор қилиш мақсадида Ўзбекистон Республикаси Ички ишлар вазирлиги бўлинмалари ва Хоразм вилояти ҳокимлигига етказилди.


BBC Uzbek - Dunyo - АҚШ Ливиядаги исёнкорларни қуроллантиришга бориши мумкинми?\nСўнгги янгиланиш 30 март 2011 - 10:13 GMT\nАҚШ Президенти Барак Обама ўз мамлакати телевизион тармоқларига берган суҳбатида Ливиядаги исёнкорларни қуроллантиришлари масаласида ҳозир ортиқча гап-сўзларга берилмаслигини билдирган.\n"Мен бу масалада ҳар хил гап-сўзларни кўпайтирмаган бўлардим. Гапнинг очиғини айтадиган бўлсам, агар хоҳлаганимизда, Ливияга қурол-яроғ олиб кирган бўлардик. Биз ҳозир барча имкониятларни кўриб чиқаяпмиз," деб айтган жаноб Обама.\nАмерика раҳбари ундан кўра, шу пайтгача эришилган ютуқларга эътибор қаратиш маъқуллиги, халқаро иттифоқчилари билан бирга Ливия узра учиш тақиқланган ҳудудни яратишга муваффақ бўлганликларини таъкидлаган.\nПрезидент Барак Обамага кўра, Ливия раҳбари полковник Муаммар Қаддофий ниҳоятда заифлашиб қолган ва алал-оқибат истеъфога чиқишга мажбур бўлади.


АҚШ Термизга қочиб ўтган афғон учувчиларини эвакуация қилишни бошлади 26-09-2021, 14:18 | Zamin.uz\n16:40 / 13.09.2021\nАҚШ Термизга қочиб ўтган афғон учувчиларини эвакуация қилишни бошлади\n«Толибон» Афғонистонни эгаллаши арафасида Ўзбекистонга қочиб ўтган афғон учувчиларини АҚШ томонидан эвакуация қилиш бошланди. Бу ҳақда Reuters учувчиларга таяниб хабар бермоқда.\nReuters эълон қилган хабарда суратлар ҳам илова қилинган. Суратлардан учувчилар Uzbekistan Airways самолётида учиб кетаётганини кўриш мумкин. Шунингдек, учувчилар Термиздаги лагердан чиқаётгани тасвирланган суратлар ҳам илова қилинган. Улар Афғонистондан ўзлари бошқарган учоқларда қочиб ўтгач, Термиздаги собиқ коронавирус беморларини даволаш лагерида бир ойдан буён яшаётганди.\n465 нафар учувчи 46 та ҳарбий учоқда Ўзбекистонга қочиб ўтганди. Ўзбекистон ҳукумати учувчиларга зарур ҳимояни тақдим этган ва бир ой давомида уларни озиқ-овқат билан таъминлаган. Бу учун АҚШ ҳукумати Ўзбекистонга миннатдорчилик билдиргани ҳам маълум.\nАҚШ учувчиларни эвакуация қилишни 12 сентябр якшанба куни бошлаган. Уларнинг биринчи гуруҳи БААга йўл олган. Самолёт Термиздан учиб кетган.\nАҚШнинг Ўзбекистондаги собиқ элчиси Жон Ҳербст учувчиларнинг эвакуация қилинишини олқишлади: «Умид қиламан, учоқлар Америкага қайтади, учувчилар эса ҳеч қачон толибларга қайтарилмайди», деган элчи. Собиқ АҚШ элчисининг айтишича, Америка бу учувчилар олдида қарздор. Жаноб Ҳербст аввалроқ АҚШда тайёрланган афғон учувчилари Термизда қолаётгани сабаб Ўзбекистон ноқулай аҳволда қолаётганини айтганди. “Замин” янгиликларини “Youtube”да кузатиб боринг\nЯнгиликлар » Дунё » АҚШ Термизга қочиб ўтган афғон учувчиларини эвакуация қилишни бошлади


Ислом ҳимоя қиладиган 10 та касаллик\nThursday, 22 October 2015 11:28\nЖаҳоннинг илғор тиббиёти турли хил касалликлардан сақлаш йўлларини излаётган бир вақтда Аллоҳ Таоло тарафидан инъом этилган Ислом жуда кўп касалликлардан сақланиш имкониятини бермоқда. Беш вақт намоз, ҳалол таомлар билан овқатланиш, Рамазондаги рўза, одатий вақтда кўп еб қўйишдан тийилиш ва умуман олганда саломатлик учун зарар бўлган нарсалардан ўзини тийиш инсон саломатлиги учун хизмат қилмоқда.\n1. Юрак-қон томир касалликлари\nҲозирги олимлар беш маҳал намознинг фойдасини эрталабки югуриш ёки спортча юришнинг фойдасига тенглаштирмоқдалар. Инсон намоз пайтида бутун танада қон айланиши ва модда алмашинув жараёнларини яхшилайдиган ҳаракатлар мажмуасини бажаради. Намоз вақтида мияда қон айланиши яхшиланади, қон кислородга бой бўлади. Таҳорат олаётган вақтда тананинг маълум жойларига сув еткизилади, бу эса ўз ўрнида ички органларга ижобий таъсир қилади.\nНамоз вақтидаги хотиржамлик ва ички сокинлик ҳам стресс ва хавотирни йўққа чиқаради, бу эса ўз набатида инфаркт ва бошқа юрак-қон томир касалликларининг олдини олишда энг мақбул усулдир.\n«Бир неча йил олдин Москвада бўлиб ўтган тиббиёт муаммоларига бағишланган бир анжуманда Британия мусулмонларига оид статистик маълумотларни келтирилди. Тиббиёт фанлари намзоди эндокринолог шифокор Ринат Олимовнинг айтишича, бошқа мамлакатлардан фарқли ўлароқ Британияда аҳолини тиббий текшириш жараёнида уларнинг жинси, ёши, касби билан бирга қайси динга мансублиги ҳам ҳисобга олиниб ўрганилади. Демак, уларнинг ҳисоб-китобича, диабетик пойқадам ампутацияси мусулмонларда ўн карра кам учрар экан. Ҳамкасбимнинг таъкидлашича, ғайридинларда 500 марта ампутация бўлса, мусулмонларда 1-2 марта ампутация бўлар экан».\nБундай бўлишининг асосий сабаби мусулмонларнинг бир йилда бир марта Рамазон ойида тутадиган рўзасидир. АҚШнинг Мюрей шаҳридаги кардиология институти олимлари давомли равишда тутилган рўза диабет хасталигининг олдини олиши мумкинлигини исботлаб беришди. Улар рўза тутганда ёғли ҳужайралардаги зарарли холестерин қувватга айланишини кашф қилишди. 10-12 соат очлик вақтида инсон организми альтернатив манбалардан қувват олар экан. Ёғ тўқималарида инсулинга қаршилик кўрсатиш хусусияти юқори бўлади ва бу ўз ўрнида диабет касаллигини келтириб чиқариши мумкин. Америкалик олимларнинг айтишича, ёғ тўқималарини йўқ қилиниши диабет касаллигига чалиниш имкониятини ҳам камайтиради.\n3. Ўпка саратони, нафас олиш йўллари касалликлари\nИслом чекишни тақиқлайди, чунки бу иллат Қуръони Карим оятларига зиддир, ҳолбуки Қуръони Каримда: “Ўзингизни ўзингиз ўлдирманг”, дея марҳамат қилинган. (Қуръони Карим, 4-сура, 29 оят). Сигарет тутунидаги никотин ва бошқа тўқима заҳарлар (нейротоксинлар), ҳужайраларда йиғилиб боради ва мутация юз берииб, турли хил сурункали ва онкологик касалликларнинг келиб чиқишига сабаб бўлади. 10 та ўпка саратонининг 9 тасига айнан тамаки чекиш сабаб бўлади. Ҳар йили сигарет чекишдан 5 миллиондан ошиқ одам ўлади.\n4. Наркотик ва алкогол қарамлик\n1910 йилда ўтказилган 150 дан ортиқ тиб олимлари иштирокидаги Бутунроссия ичкиликбозлик ва алкоголизмга қарши курашишга бағишланган қурултойда қуйидаги хулоса эълон қилинган:\n«Алкоголь ҳақиқий заҳар, унинг исталган дозаси одам организмига улкан зарар етказади, у инсон умрини ўртача 20 йилга қисқартиради».\n1975 йилда Жаҳон Соғлиқни Сақлаш Ташкилоти алкоголни «аҳоли соғлиғини қўпориб ташловчи наркотик» деб топди.\nСССР Тиббиёт Фанлари Академияси (АМН) академиги, Ленин номидаги мукофот номзоди Федор Углов алкоголнинг инсон организмига бўлган таъсири ҳақида қуйидаги ишончли фактларни келтириб ўтади: «Алкоголнинг тўйинган концентрацияси туфайли инсон миясида қизил таначалар кўчиб тушиб, нейронларнинг катта миқдорда ҳалок бўлишига шароит яратади. Ҳар сафар спиртли ичимлик истеъмол қилинганда, мияда қайта тикланмас ҳужайралардан аввалдан маълум бўлган нейронлар қабристони пайдо бўлади. Бу заҳар қанча кўп истеъмол қилинса, миянинг нураши шунча кўпроқ бўлади».\n1996 йилла чоп этилган «Исломий анъаналар ва соғлиқни сақлаш татар халқи мисолида» китоби муаллифи Алмаз Собиров татар мусулмонлари орасида алкоголли ичимлик истеъмоли ўта ноёб ҳолат бўлганлиги исботланган ХХ аср бошидаги тадқиқотни мисол қилиб келтиради.\nМасалан, 1912 йилги «Казанский телеграф» татарларнинг байрами Сабантўй ҳақида шундай деб ёзади: «Ўта кўп миқдорда йиғилган оломонга қарамасдан, бирон бир маст, ё умуман безорилик қилаётган кишини учратиш амримаҳоллигини алоҳида таъкидлаш лозим. Тартиб сайр этувчилар томонидан намунавий равишда, худди рашк қилгандай эҳтиёт қилинади. Татарлар ўз ҳордиғини мақсадга мувофиқ равишда ўтказиши таҳсинга сазовор».\nШифокор Д.З.Жуков мусулмон бўлмаган кичик бир халқ ҳақида эса мана бундай деб ёзган: «Сентябрьэ охирида, октябр ва ноябрда улар ўта қўланса ҳидли, аччиқ, аммо ўта маст қилувчи пиво тайёрлашади. Уни барча – эркагу-аёл, ҳатто болалар ичишади. Биз шу пайтгача 3-4 ёшли маст болага дуч келмаган эдик. Бир сўз билан айтганда, улар пиво билан чекланиб қолишмайди – ароқ ҳам ичишади. Ичганда ҳам роса кўп миқдорда ичишади».\nДунё бўйича статистикага кўра, ҳар йили алкогол туфайли 2,5 миллиондан ортиқ инсон вафот этади. Дунёда содир этилаётган барча жиноятларнинг ярми алкогол таъсири остида юз беради. Ўз жонига қасд қилиш, қотиллик, йўл транспорт ҳодисалари, зўравонлик, зўрлаш, қасос олиш, ишлаб чиқаришда жисмоний шикастланиш – ушбу саналган ёмонликларнинг бари ўсиб бораётган алкогол истеъмоли билан чамбарчас боғлиқдир.\nҚуръони Каримда Аллоҳ Таоло мусулмонларни ичкилик зараридан огоҳлантириб, уни шайтон амали деб зикр қилган:\n“Эй иймон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз” ("Моида" сураси, 90-оят)\n5. Тери касалликлари\nАлмаз Собировнинг ўша китобида мусулмонлар орасида тери касалликлари кам тарқалганига далил бўлувчи маълумотлар келтирилган. Қозон университети тери-таносил касалликлари клиникасининг 1889-1898 йиллар бўйича тайёрлаган ҳисоботига кўра, қичима касаллигига чалинган 349 нафар беморнинг 81 нафари татар миллатига мансуб бўлган. Шифокорлар бунинг сабаби мусулмонлар гигиена қоидаларига риоя этишлари эканини таъкидлашади: улар кунига камида беш марта ювинадилар (таҳорат), шу жумладан, қўллари (тирсакларигача), юзлари, оёқларини (тўпиғигача) ювишади, оғиз чайишади ва бурунларини ҳам тозалашади. Муаллиф бу борада Капитон Мильковичнинг сўзларини келтиради: " Қуръони Карим уларга тозаликка риоя этишни ўргатади. Улар бир кунда бир неча бор ювинишлари керак".\n6. Таносил касалликлар\n«Ислом ахлоқсиз ҳаёт ва фоҳишаликни таъқиқлайди. Татарларда қизнинг беҳаёлиги ва ўз эридан ташқари бошқа эркак билан яқинлик қилиши ўчмас шарманда саналган. Ва бу, шубҳасиз, юқумли жинсий касалликлар тарқалишининг олдини олган," деб ёзади ўз китобида Алмаз Сабиров. Қуръони Каримда зинони таъқиқлаш бир неча оятларда келади. Бирин-кетин ўз оятларида Аллоҳ ушбу таъқиқни қатъийроқ белгилаб боради. Аввал, Аллоҳ зинонинг ножўя сифатларини санаб ўтади ва ундан ҳазир бўлишни тавсия қилади. Кейин ушбу гуноҳдан ҳазар қилганлар қиёмат куни жазосидан қўрқадиганлар сафига киришларини эслатади. Кейинроқ, зино қилмаслик умумий мажбурият бўлиб, ва шундан кейингина Аллоҳ таоло ушбу гуноҳни содир қилганлар учун қатъий қоидалар ва жазо белгилади. Шундай қилиб, Ислом бетартиб жинсий алоқалар, яъни таносил касалликлар тарқалишининг асосий сабабига йўл қўймайди.\n7. Кўкрак бези саратон касаллиги\nАйни вақт Европа мамлакатларида кўкрак бези саратонига касаллигига 100 минг аёлдан 50-70 таси чалинар экан. Аҳолининг аксар қисми Исломга эътиқод қиладиган мамлакатларда бу мудҳиш кўрсаткич анча кам. Масалан, Ўзбекистонда 100 минг аёлдан 18 таси мазкур касалликка чалинган. Бу маълумотларни muslima.ru сайти келтирган.\nСаратон касаллигига кўпинча, туғмаган ёки кўп марта аборт қилган ҳамда муддатдан жуда оз эмизган аёллар чалинади. Шариат кўрсатмаларига сўзсиз амал қиладиганлар эса мудҳиш касалликдан ҳимоя қилинган бўлади. Муслима аёл ҳеч қачон абортга рози бўлмайди, чунки Ислом абортга мутлоқ қарши. Исломда фарзанд кўриш мақбул амалдир, мусулмонлар кўп бўлиши керак, Қиёмат куни Расулуллоҳ салаллоҳу алайҳи вассалом ўз уммати кўплигидан фахрланадилар, Инша Аллоҳ.\nҚуръони Каримда эмизиш муддати зикр қилинган. «...Ким эмизишни батамом қилишни ирода қилса, оналар фарзандларни тўлиқ икки йил эмизадилар» ("Бақара" сураси, 233-оят).\nЗамонамиздаги европалик олимларнинг тадқиқотларига кўра, ўз болаларини 7 ойдан 12 ойгача эмизган аёлларда саратон касаллиги бошқаларга қараганда 14 фоиз кам экан. Икки йилгача эмизган аёллларда эса, касалликка чалиниш хавфи 42 фоизга кам бўлар экан.\n8. Аёллар жинсий аъзолари онкологияси\nИсломда тозаликка кўп диққат қаратилган. Тана поклиги – Аллоҳ Таолога ибодат қилишда асосий шартлардан биридир. Ислом оилаларга жинсий алоқа вақтида нима қилиш кераклигини ўргатади.\n"Исломга мувофиқ, - деб тушунтирди Ринат Галимов, - Таҳорат жинсий алоқага қадар ва алоқадан сўнг, олинади. Шундай қилинса, турли-туман юқумли касалликларга чалиниш хавфи камаяди. Шунингдек, мусулмон оилаларининг аёллари орасида бачадон бўйни саратони ва яллиғланиши камдан кам учрайдиган ҳолатдир. Статистика маълумотларига қараганда, бундай саратон касаллиги эр хатна қилинмаган оилаларда кўп учрайди. Гап шундаки, жинсий алоқа жараёнида ҳосил бўлган суюқлик бир неча соат ўтар-ўтмас зарарли канцероген моддага айланади. Агар эр хатна қилинмаган бўлса, ушбу модда жинсий аъзоси тери қопламасининг учки қисмида йиғилиб, келгуси жинсий алоқа жараёнида аёл кишининг жинсий аъзосига сингиб киради. Бинобарин, бачадон бўйни онкологиясининг хавфини сезиларли даражада пасайтириш мақсадида жинсий алоқага қадар ва бундай алоқадан сўнг таҳорат олиш ҳамда ғусл қилиш шартдир".\n9. Ошқозон ичак йўли касалликлари, семириш\nҚуръон ва Суннатда мусулмонларга тўғри таомланишга буйруқлар бор. Улар икки нарсага асосланади: пок нарсаларни ейиш ва ейишда ҳаддан ошмаслик.\n«Сизларга ризқ қилиб берганимиз пок нарсалардан енглар» ("Бақара" сураси, 172-оят).\n«Ер юзидаги нарсалардан ҳалол-покларини енглар» ("Бақара" сураси, 168-оят).\nКўп ейиш оқибатида нафақат семизлик келиб чиқади, балки, яна бошқа кўп хасталиклар ҳам пайдо бўлади. Хусусан, қандли диабет, қон-томир касалликлари, инфаркт ва инсултлар шулар жумласидан. Шунинг учун ҳам Ислом бизга ейишда ҳаддан ошмасликка ўргатади.\n«Биз сизга ризқ қилиб берган пок нарсалардан енглар, унда ҳаддингиздан ошманг» ("Тоҳо" сураси, 81-оят)\nЎзини қийнаб сурункали равишда оч қолмасдан ва ўзига кўп нарсаларни тақиқламай туриб ҳам Исломдан универсал парҳезни топса бўлади. Пайғамбаримиз Муҳаммад соллаллоҳу алайҳи васаллам марҳамат қилганлар: "Одам фарзанди тўлдирадиган энг ёмон идиш - унинг ошқозонидир. Киши учун қувватини сақлаб туришга етарли таом кифоядир. Ундан кўп бўлса, учдан бири - таом учун, учдан бири - ичимлик учун, учдан бири - нафас олиш учун". (Аҳмад, Термизий ва Ибн Можа)\n10. Невроз ва бошқа руҳий хасталиклар\nНамоз ўқийдиган мусулмон бир кунда энг камида беш марта хотиржам ҳолатга келади, дунёвий ишларни унутади, бутун тани ва жони билан Аллоҳ Таолога мурожаат қилади. Тинчланиш ва хотиржамлиги эса асаб тизимига ижобий таъсир қилади. Намоз қаттиқ ҳаяжон (стресс) ва руҳий сиқилишларни (депрессия) енгишда ёрдам беради ҳамда неврознинг олдини олади, уйқуни яхшилайди.\nMore in this category: « Саратон касаллигига чалиниш Аллоҳнинг иродасидан бошқа нарса эмас Ароматерапия. Мусулмонларнинг унга муносабати қандай бўлиши керак »


Волгоградда мигрантлар қалбаки алкогол ишлаб чиқариш цехини ташкил этишди\nЎз фаолияти давомида жиноятчилар 65 миллион рубл миқдорида ноқонуний даромадни қўлга киритишган.\nТОШКЕНТ, 31 янв – Sputnik. Россиянинг Волгоград шаҳрида яширин цехда қалбаки алкогол ичимлигини ишлаб чиқаришни йўлга қўйган шахслар қонун олдида жавоб бермоқда.\nМинтақадаги ИИВ ББ матбуот хизмати берган хабарга кўра, Россия, Тожикистон ва Ўзбекистон фуқароларидан иборат 20 киши ташландиқ парранда фабрикасида антисанитар шароитларда сунъий алкогол ичимлигини ишлаб чиқариш билан шуғулланишган. Уларнинг 20 дан 50 ёшгача эканлиги маълум қилинган.\nТаъкидланишича, улар ичимлик шишаларига қалбаки турли бренд акциз маркалари ва этикеткаларини ёпиштиришган. Сўнгра ушбу маҳсулотларни Россиянинг турли минтақаларида сотишни йўлга қўйишган. 2015 йилнинг май ойидан декабригача жиноятчилар 65 миллион рубл миқдорида ноқонуний даромадни қўлга киритишган.\nРоссиянинг Волгоград шаҳридаги қалбаки алкогол ичимлигини ишлаб чиқарувчи яширин цех.\nУларнинг ғайриқонуний фаолияти 2015 йил декабр ойида ҳуқуқни муҳофаза қилувчи орган ходимлари томонидан ошкор этилиб, чек қўйилган. Мазкур жиноий иш юзасидан қарийб 400 минг дона алкогол ичимлиги мусодара қилинган.\nМазкур жиноий ишга алоқадор бўлган шахслардан 18 киши суд қилинган ва турли жазо муддати тайинланган. Аммо жиноий гуруҳнинг иккита аъзоси қочишга муваффақ бўлган. Ҳозир қидирувда бўлган шахслардан бири қўлга олинган ва унга нисбатан жиноий иш Волгоград вилояти Городишенск туман судида кўриб чиқилмоқда.


Марказий Осиё давлатлари раҳбарларининг тор доирадаги учрашуви бўлиб ўтди - zarnews.uz\nТошкент шаҳрида Марказий Осиё давлатлари раҳбарларининг иккинчи Маслаҳат учрашуви бошланди. Бу ҳақда Ўзбекистон Республикаси Президентининг расмий веб-сайтида ахборот берилди.\nШавкат Мирзиёев сувдан фойдаланиш борасидаги муаммоларни ҳал этишга доир ўзаро келишилган ёндашувларни ишлаб чиқишни таклиф этди.\nАфғонистонда тинчлик, миллий муроса ва иқтисодий тикланишга эришишга кўмаклашиш йўлида минтақа мамлакатларининг саъй-ҳаракатларини мувофиқлаштириш муҳим эканини таъкидлади.\nТеглар: Президент Марказий Осиё


Асал хакида ТОП керакли сараланган маълумотлан - DAVOLASH\nАсал хакида ТОП керакли сараланган маълумотлан\nАвтор Davo На чтение 2 мин Просмотров 28 Опубликовано 14.03.2019\nҲозирги вақтди дўконларда ҳар ҳил замонавий кимёвий қўшилган моддага бой озиқ – овқатлар чиқиб кетган. Асил маҳсулатларни топиш жуда қийинлашиб кетган. Истемол қилётган озиқ – овқатларимиз соғлик учун ҳам фойдали бўлиш керак. Бунга кирадиган маҳсулотларни бири бу асалдур.\nБиз бозорларда ёки ярмакаларда асални ҳар ҳил турларини учратамиз. Асални сохтасидан аслини ажиратиш жуда осон. Асал инсон учун жуда фойдали.Бундай ҳолларда асални танглашни ўрганамиз. Асал ўзи нима? Бу ҳар ҳил гуллардан олинадиган маҳсулотдур.\nТаббий асални топишни ҳоҳласангиз унда сиз маҳсус асал билан шуғиланадиган тадбиркордан қандай фарқи борлигини сўрашингиз бўлади. Маҳсус дўконларда асални ҳарид қилсангиз уни идишида майда харифлар билан ундаги фойдали ҳусусиятлари ёзилган бўлади.\nАсил асални таёрланиш жараёни: асални тайёр ҳолини олишдан олдин унга кутичалар харид қилиш керак. Кейинги навбатта асал ари оиласини харид қилиш керак. Йиллар давомида бу ишларга малакаси ошириб борётган инсон уларни қандай бошкаришини ,қишдан кейинги йилга етказишни тажрибасини оширган бўлади. Асалдаги фойдали тамонлари:\n1. Витаминга бой микроэлементга соғлик учун керакли фойдаси бор.\n2. Ошфазон ва ичакларни фаоллаштиради.\n3. Танадаги ҳужайраларни тиклашга катта ёрдами бор.\n4. Организимни қувватлантиришга кўмаклашади.\n5. Ички азоларни тиклайди.\nАсал танлашда унга ахамият беринг агар асал икки қўринишда бўлади. Агар оч рангда бўлса унда асални\nкучи камроқ бўлади. Асал қанча тўқ рангда бўлса шунча фойдаси бор. Табиятдан олгинган асил асални ўзига яраша ифори бор. Бу ҳам табият мўжизаси. Уни қай ҳолда олингани қайси гулларда асалари қандай тўплаганига аҳамият беришимиз керак.\nАсал таркибида 80% глюкоза – фруктоза бўлиб қолган фойизда минералга бой бўлган сув ва аминокислота бор. Асалдаги шакар миқдори инсон учун фойдали. Ундаги фойдали тарафи хазим бўлишда 100% парчаланади. Инсон организимида асални истемол қилганда уни қувватлантиради.\nАсал ҳар ҳил турда бўлади. Суюқ , қуюқ ва яна зичланган бўлади. Асал ўз рангини ўзгартириб турадиган хусусяти ҳам бор. Бу хечқандай инсон организим учун зиённи йўқ. Бу жараён кристалланиши деб аталади.


Ўзбекистон Каримовдан сўнг: Марҳум президент оиласига қарашли бизнесга кўз олайтириш бошланди - Фарғона.Ру ахборот агентлиги\n14:26 msk, 15 Июль 2020\n10.09.2016 18:43 msk\nМарказий Осиёнинг барча постсовет мамлакатларида олий мартабали мулозимларнинг фарзандлари иқтисодиётнинг у ёки бу соҳасини ўз назорати остига олганлари ёки ота-онасининг “дахлсизлигидан” фойдаланиб қонунга хилоф тарзда тижорат фаолияти билан шуғулланаётгани кўпчиликка маълум. Ўзбекистонда ҳам ҳудди шу аҳволни кузатиш мумкин. Марҳум президентнинг қизлари Гулнора ва Лола бир вақтлар эрлари билан бирга бизнесда турли даражадаги муваффақият ва даромадларга эга бўлишган ва бунга уларнинг ота-оналари нафақат панжа ортидан қарадилар, балки рағбатлантирдилар ҳам. Энди бўлса Ислом Каримов Оллоҳга омонатини топшириб, хотини давлат бошқарувида таъсир кучини аста-аста йўқотаётган бир пайтда фарзандлари ва қариндошларининг бизнеси таҳдид остида қолди.\nГулнора Каримова - биринчи президентнинг тўнғич қизи собиқ СССР давлат раҳбарларининг фарзандлари орасида энг таниқлиғи бўлиб қолди. Унинг бизнес-карьераси клублардан ва модель бизнесидан бошланди ҳамда Европанинг бир нечта мамлакатларида ва АҚШда унга қарши пул ювиш ва жиноий давромадлар бўйича жиноий ишлар очилганида вайрон бўлди. Гулнора Каримованинг кўп миллионли ҳисоб рақамлари бугунги кунда музлатиб қўйилди, йирик телекоммуникация компаниялари унга қанақа қилиб “откат” тўлаб келганлари бўйича текширувлар давом этмоқда.\nШундан сўнг тез орада Гулноранинг ватандаги бизнеси бутунлай вайрон этилди: унга қарашли телеканаллар ва радиостанциялар, модалар ва дунёвий мазмундаги журналлар, ресторан ва дўконлари ёпилди. Гулнорани барча даромад манбаларидан маҳрум қилиш тўғрисидаги буйруқни унинг ота-онаси берди, бошқача бўлиши мумкин эмасди. Буни кўриб кенжа қиз Лола қувончидан ичига сиғмади, опа-сингиллар ўртасидаги рақобат ўн йилдан кўпроқ давом этди ва улардан бири узил-кесил мағлубиятга учради.\nГулнора Каримова бугун уй қамоғида, дунё билан алоқаси бутунлай узилган. Ушбу изоляция режими ҳар куни унинг онаси томонидан шахсан назорат этиб турилади. Гулнорага фақат Лондон билан Рига ўртасида яшаётган ўғли Ислом билан гаплашишга рухсат берилган. Карьерасида мисли кўрилмаган ютуқларга эришган ҳамда яшин тезлигида обрўсини йўқотган “ўзбек маликаси” келгусида аввалги мақомга эриша олиши даргумон бўлиб қолди.\nИслом Каримов оиласининг бахтли онлари – хотини ва қизлари ўртасидан қора мушук ўтмаган пайтлар\nМарҳум президенетнинг рафиқаси Татьяна Акбаровна Каримова эри вафотига қадар Ўзбекистондаги энг нуфузли шахслардан бири бўлган. Манбаларимизнинг айтишича, у давлат лавозимларига кадрлар тайинлаш ишини тўлиқ назоратига олган. У билан фақат тадбиркор Салим Абдувалиев орқали алоқа ўрнатиш мумкин бўлиб, воситачи амал учун нархни белгилаб берар ҳамда олинган “даромадни” президент рафиқаси билан “элликка-эллик ” нисбатда бўлишар эди.\nТасдиқланмаган маълумотларга кўра, Татьяна Каримова, шунингдек, божхона ва товарлар импортига “ҳомийлик” қилиб келган. Бу соҳада у қизи Лола ҳамда Салим Абдувалиевга яқин куёвболаси Темур Тиллаев билан ҳамкорликда ишлаган. “Хусусий савдо империяси” дея ном олган, кўп миллиардли даромадлар манбаи “Абу Саҳий” бозори ҳам яқин кунларгача айнан Темурга қарашли бўлган.\nЎзини мустақил дея атовчи Тошкентдаги хусусий Uzmetronom веб-сайти 8 сентябрь куни “Абу Саҳий” бозорида молиявий-хўжалик фаолиятининг текшируви бошланганини хабар қилди. Текширув аҳоли эътирозлари, солиқ тўлашдан бўйин товлашда гумон ҳамда бу ерда чет эл валютасидан ноқонуний фойдаланиш ҳақидаги хабарлар доирасида ўтказилмоқда.\n“Фарғона” агентлигининг Тошкентдаги манбалари “текширувлар” аслида “Абу Саҳий” бозорини республиканинг бош вазири ва келгуси президент сайловларининг муҳтамал ғолиби Шавкат Мирзиёевнинг қариндошларига ўтказиш учун бир баҳона эканлигини тасдиқладилар. “Темур бизнесининг ҳаммаси Шавкат Мирзиёевнинг куёвболалари Ойбек ва Отабекка ўтиб кетади, - дейди манбамиз. - Бу йигитлар Мирзиёевнинг икки қизига уйланган. Уларнинг иккови ҳам нуфузли ва таниқли оилалардан. Мирзиёевнинг клани жуда қудратли, у тез орада барча даромадли бизнесни ўзлаштириб олади”.\nТемур Тиллаевнинг ўзи ҳозир болалари билан чет элда, ҳатто Ислом Каримовнинг дафн маросимига ҳам келгани йўқ. Афтидан, энди унинг мамлакатга қайтиш масаласи катта сўроқ саволи остида қолмоқда.\nНоми юқорида зикр этилган Салим Абдувалиев ҳақида сўз юритиладиган бўлса, манбаларимиз маълумотига кўра, сўнгги кунларда унинг нуфузи анча пасайиб қолган. Татьяна Акбаровнанинг сиёсий саҳнани тарк этиши билан у ўзининг салмоғини йўқотиб бўлди.\nАммо бошқа машҳур тадбиркор, яширин иқтисод авторитети Ғофур Раҳимовнинг Ўзбекистонга қайтиш эҳтимоли юз фоизга ўхшаб қолди. Ўз вақтида унинг бизнеси ва фаолияти Гулнора Каримова туфайли анча шикастланганди. Ўзбекистонни тарк этишга мажбур бўлган Ғофур Раҳимов дўстлари доирасида қасос олажагини ҳамда Каримовнинг қизларини “Тошкент бўйлаб яланғоч ҳолда югуриб юришга” мажбур қилишини кўп маротаба билдириб келган.\nКаримовнинг ўлими ҳамда унинг оиласи саҳнани тарк этиши ортидан бошланган жараён энди бошланаётгани аниқ ва Ўзбекистоннинг кўплаб соҳаларида қайта тақсимотлар жиддий тус олади . “Ҳозир ҳамма бизнесменлар ва амалдорлар қўрқиб қолган. Уларга нима бўлади? Ҳукмдор алмашди, буёғига кучлар қай тарзда жойлашади? Кимни ишдан олишадию, кимни қамашади?” дейди Тошкентдаги йирик савдогарлардан бирининг рафиқаси. Бу сўзлар шу бугунги мамлакат муҳитини ёрқин акс эттириб турмоқда.


16:50 / 07.08.2017\n«Тур де Франс» кўп кунлик велопойгасининг икки карра ғолиби испаниялик Альберто Контадор «Вуэльта» гранд-туридаги иштирокидан сўнг профессионал велопойгачи сифатидаги фаолиятини якунлаши ҳақида маълум қилди.\n«Икки нарса ҳақида хабар бермоқчиман. Биринчидан, кейинги ҳафтадан «Вуэльта»да қатнашаман, иккинчидан эса, бу менинг профессионал велопойгачи сифатидаги сўнгги пойгам бўлади. Бу ҳақда ҳеч қандай қайғусиз гапирмоқдаман, бу ўйлаб қабул қилинган қарор. Ўз ватанингдаги пойгада қатнашиб хайрлашиш жуда яхши, шунинг учун унинг бошланишини интиқлик билан кутаяпман», - дея хабар берди спортчи Instagram’даги саҳифасида.\nКонтадор «Тур де Франс» ва «Жиро д'Италия»нинг икки карра, «Вуэльта Испания» пойгасининг эса уч карра ғолиби саналади.\nЭслатиб ўтамиз, «Вуэльта Испания» 19 август-10 сентябрь кунлари бўлиб ўтади.\nвелопойга Альберто Контадор


27\tИюль 2020\nАссалому алайкум ҳурматли ҳамкасблар, маданият ва санъат аҳли!\nБутун дунёда, жумладан Ўзбекистонда ҳам коронавирус билан боғлиқ жараён кескин тус олмоқда. Халқимиз жорий йил бошида ўз олдига катта мақсадлар қўйган эди. Бутун дунёга тарқалган коронавирус инфекцияси март ойида юртимизга кириб келди-ю, режалар ўзгариб кетди. Давлатимиз биринчи навбатда одамлар соғлиғини сақлаш чораларини кўрди.\nАфсоналарда айтилишича, Одам Ато яратилаётганда унга майин куй орқали жон бахш этилган. Мусиқа ва табобат орасидаги мутаноссиблик инсоният яратилгандан бери мавжудлиги ҳеч кимга сир эмас. Кўҳна Юнонистонда ва Кўҳна Шарқда беморларни мусиқа билан даволашга ҳаракат қилишган. Пифагор ва Арасту ҳам мусиқанинг турли хилдаги даволаш воситаларига қараганда кучлироқ шифобахш воситалари ҳақида айтиб ўтган.\nТақдир тақозоси билан араб диёрида юрган Ал-Хоразмийдан икки усул: сўз билан даволаш ва дори-дармон билан даволашдан қайси бири сизга маъқул деб сўраганларида у зот учинчиси деб жавоб берган. Бу гапдан ҳамма ҳайрон бўлиб қолган. -Менинг Ватанимда қадим замонлардан бери касалликларни даволашда сўз, дори-дармонлар ва мусиқадан фойдаланадилар. Менга моҳир созанданинг созидан чиққан ҳар қандай ҳазин куй ҳар қандай доридан яхши таъсир қилади ва шифо ато этади,- деб жавоб қайтарган экан.\nЯна бир ривоятда айтилишича, табобат илмининг султони Абу Али Ибн Сино бемор болани даволамоқчи бўлибди. Аммо бола вафот этибди. Боланинг танасини очиб кўрган табибнинг кўзи боланинг юрагини қоплаган пардага тушибди. Айнан шу парда юракни уришдан тўхтатиб қўйган экан. Бу ҳолдан афсусланган Ибн Сино шундай деган экан: «Агарда шу болага уриб чалинадиган мусиқа асбоби (доира) ёки танбур чалишни ўргатганимда, бу ҳолат умуман вужудга келмаган, бола ўлмаган бўларди».\nБу ривоятларни беҳудага эсламадим. Бизга ибн Сино ва Ал-Хоразмий каби буюк бобокалонларимизнинг мурожаатидир бу. Бугун бутун башарият синовли кунларни бошидан ўтказмоқда. Ҳаттоки, техника мўжизаси, фан ва соҳалар тараққиёти, замонавий медицинани ожиз қолдирган бу балони тезроқ бартараф этиш мақсадида бутун дунёда унга қарши аёвсиз кураш кечмоқда. Ҳар куни минглаб инсонларнинг ёстиғини қуритаётган, болаларни етим қолдириб, оналарни бўзлатаётган қоронавирусдек ашаддий заҳри қотилни енгишда ҳар биримиз ўзимизнинг бор куч ғайратимизни, матонатимизни намойиш этмоғимиз лозим. Шундай вазиятда маданият ва санъат соҳаси вакиллари ҳам бир тану бир жон бўлиб бу офатни енгишда ўз ҳиссасини қўша олса, она Ватан ва халқ олдидаги бурчини адо этган бўларди. Демак биз бугун биргаликда, Соз ва сўз сеҳри ила халқимиз дардига малҳам бўлиб, иқтидоримиз ва маҳоратимизни шифо йўлида сарф қилайлик.\nБугун Интернет ва ижтимоий тармоқларда шов-шувли янгиликлар, вахимали хабарлар, ахборот хуружи авж олиб халқни саросимага солиб қўймоқда. Бу каби ортиқча информациялар эса одамни стрессга бошлайди. Стресс иммунитетни туширишини барчамиз биламиз. Шундай вазиятларда санъат, куй, мусиқа сеҳри бироз бўлсада инсонлар қалбига таскин бериш билан бирга уларда позитив кайфиятни жонлантиради. Хуш кайфият эса ҳар-қандай депрессияни енгишига, муаммоларни бартараф этиб, киши руҳини муҳаббат билан озиқлантиришига ишонаман. У муҳаббат, Аллоҳга, ота-онага, юртга, фарзандларга, суюкли ёрга, дўстларга ёинки ҳаётга бўлган севгисини янада мустаҳкамлайди. Келинг шундай синовли дамларда биз ҳам халқимизнинг эртанги кунга бўлган ишончи ва ҳаётга муҳаббатини ошириш учун ҳам ҳузурбахш наволар, ёқимли оҳангларга лиммо лим бўлган, инсонларда ҳаётни севишга чорловчи куй-қўшиқлар яратайлик, яхшиликлар улашайлик.\nЭзгу мақсадларимиз йўлида бир дам бўлсин хотиржамликка берилмасдан карантин қоидаларига амал қилишни ҳам асосий вазифаларимиз қаторида билишимиз муҳим. Куни кеча Давлатимиз раҳбари пандемияга қарши кураш стратегияси ва тактикасини тубдан ўзгартириш кераклаги ҳақида гапирар экан, ҳозирги пандемия шароитига мос энг кучли, энг таъсирчан воситаларни ишга солиш зарурлигини таъкидлади.\n– Бу курашда давлат ва хусусий тиббиёт тизими, барча идораларнинг доимо сафарбар ҳолатда бўлиши ва самарали ишлаши, шифокорларнинг фидойилиги, халқимизнинг онглилиги бизнинг асосий қуролимиз бўлиши шарт, фақат тезкор ва мунтазам сафарбарлик, темир интизом, тиббий маданият, юксак онглилик билангина биз бу офатга қарши кураша оламиз. Юртбошимиз ва ҳукуматимиз томонидан олиб борилаётган бу каби саъй-ҳаракатларни қўллаб-қувватлаган ҳолда маданият соҳаси вакиллари ўз садоқатини намоён этадиган фурсатлар келганини ҳис қилиши лозим. Оиламиз, фарзандларимиз, юртимиз тақдири учун ўзимизнинг масъуллигимизни оширайлик.\nШундай экан ҳар биримиз ҳозирги синовли кунларда ҳукуматимиз томонидан жорий этилган карантин тартиб-қоидаларга амал қилишимиз, уйда қолиб зарурат бўлмаса кўчага чиқмаслигимиз лозим. Зарурат туғилганда эса, ниқобларни тақишни унутманг! Қанчалик соғинган бўлсангизда, ота-онангиз, фарзандларингиз ва яқинларингизнинг ёнига борманг! Оилада ҳам қучоқ очиб кўришманг, мулоқот пайтида масофани сақланг! Сиз каби сабр бардошли, олижаноб инсонлар билан бирга истиқболли ва гўзал манзилларда яна кўришамиз.\nОнлайн ............... 20\nБугунги хостлар .... 20\nБарча хостлар ..... 1653055


"Аршин мол олон" ўзбекча ва замонавийроқ тури қандай тақдим этилмоқда? - 17 Марта 2018 - Sayyod.com\nБош сахифа » 2018 » Март » 17 » "Аршин мол олон" ўзбекча ва замонавийроқ тури қандай тақдим этилмоқда?\n"Дийдор" театр студиясида хар шанба ва якшанба кунлари соат 12:00да машхур "Аршин мал алан" озарбайжон мюзиклининг ўзбекча талқини намойиш этилмоқда. Бироз ўзбеконалаштирилган, замонавийроқ ва реал вақтдароқ деса хам бўлади.\n17-март кунгисида жамоамиз билан ташриф буюрдик ва ушбу мусиқий комедия хақидаги таассуротларим билан бўлишсам...\nКираверишдан эътиборни тортадигани бу эшик олдида анор қўйилгани мазкур спектакльнинг баннеридаги тасвирланган анорга монанд.\nКомедиянинг декорини хам ўтаган икки тарафдаги анор ярми декорацияси спектакльдаги жонли "бэк", овозли эмоцияларни етказиш ва саундтрекларни ўташи жудаям ажиб. Жараённи янада чуқурроқ хис этасиз. Бадиий фантазия юқори савияда!\nАйтганча, озарбайжон милизмини маромига етказиб куйлаган қиз ўнг тарафдаги анор палласини тепасида бўлди. Айнан унинг ижросию овози ажралиб турди.\n"Аршин мал алан" фильмини кўрмаганман ва буни айтганимда негадир хайратланишди, бироқ бугунги бу ўзбекча талқиндан рости жудаям маза қилдим.\nҚойил қолдиргани бу актерларнинг вокал ва хореографик тарафлама яхши тайёрланишгани. Қўшиқлар юз фоиз жонли, пианино, довул ва жонли овозлар. Ўзбекона приколлар билан бойитилгани (Айтганимдек фильмни кўрмаганману аммо ғирт ўзбекона приколлар у фильмда бўлиши мумкин эмасди)\nЁдда қолган ажиб парчалар:\nДадам! Да да даданг!\nЧақир холангни, ээ холангни!\nХозир ария куйлайман\nБу спектакльни турмушга чиқмаган ва совчи кутаётган қизларга жудаям тавсия қилган бўлардим, чунки мазза қилиб кулишади. Хеч қандай уялтириш эмас, шунчаки бу мавзуда енгил ва комедик сахналар жудаям қизиқ.\nАввалига Юлдуз Ражабова образини бош қахрамон Гулчехра қиз билан алиштириб, Юлдуз Ражабовани (Телли) образига эса Феруза Норматова жудаям мос келишини юзаки типажга таяниб ўйлагандим.\nАммо, бевосита Юлдуз ролига алохида тўхталмай илож йўқ , чунки бу бошқа бир олам бўлди.\nТелли образини у махорат ва ўта қизиқ тарзда етказиб берди. Лекин типаж, кўриниш тарафлама балки ўз фикримда қолдим, айтганимдек махорат тарафлама эса Юлдуз қойиллатди! Ишонсангиз, Юлдузни ижодидан унчалик хабардор эмасман, биргина халиги рух ролини талқин этган фильм, шу студиядаги "Юлдузли тунлар" даги образи ва клиплардан кўриб унга негадир драматик образдаги актриса назари билан қарардим. Бугун фикрим ўзгарди ва унинг комедик қиррасига қойил қолдим. Бари ўрнида, мимика, эмоция, харакатлар, нигох ва хоказо...ишондим хуллас ролига.\nТипажи кўпроқ зодагон аёллар ёки хорижлик қизларми ва жиддий хамда салбий (такой захарвачча) образга кўпроқ мос деб билганимни "Аршин мол олон" спектаклини томоша қилиш давомида унута олдим.\nАдиз Ражабов ва Акбархўжа Расуловларни эса озарбайжонликлардан ажратиш қийин эди. Типажлари нақадар мос... балки уларга қараб туриб шу спектакльни сахналаштириш ўйланганмикин?)) Бу икки актерни махоратини табиийки ортиқча таърифлаш шарт эмас, хаммаси аъло!\nБошида Акбархўжани танимадим хам. "Ким эди бу?"- деганимда бизни жамоадагилар "Акбархўжаку!" деб хайратланишганида кўриш қобилиятимдан шубхаланмадиму аммо хотирам ёшимдан кўра шошқалоқмикан деб қўрқа бошладим)) (гримда ё мўйлаб ва соқолда танимадим))\nЗерикмадик, ачинмадик ва тавсия қилишга тушдик. Бу мақоладан ташқари бир неча танишлар ва яқинларга мақола ёзилгунига қадар тавсия қилишга улгурдик, чунки рости маза қилдик. Вақт ўтиб кетганини сезмадик.\nОра-орада томошабинлар билан мулоқот, уларни хам спектакльга уйғунлаштириш, иштирок ва хоказолар реал шу комедияни ичида эканингизниям хис этасиз.\nСпектакль тугагач эса озарбайжонлик ижодкор спектакльдаги қўлланилаётган айрим озарбайжонча сўзлару қўшиққа масъул экани ва шу куни хам томоша қилиб кузатиб ўтирганини гувохи бўлдик.\nХуллас, Оила аъзоларим билан хам яна қайта ташриф буюришни режалаштирдим.\nСизларга хам тавсия қиламан.\nИжодкорларга салют! Зўр!\nЯна бир бора қайтараман, каттароқ сахнага, кенгроқ оммага ўтиш керак!\n"Дийдор" театр студиясида хар шанба ва якшанба кунлари соат 12:00да "Аршин мал алан"\nЧипталар ва студия адресини билиш учун +99890 908-42-00\nФото ва Видео: Нодира Тўраева.\nБўлим: Suhbat | Intervyu | Reportaj | Чоп этди: Sayyod | Теглар: Yulduz Rajabova, Adiz Rajabov, Diydor, Akbarhoja Rasulov


Солиқчиларнинг биринчи гуруҳи Москвада малака ошириб қайтди\nЎзбекистонлик солиқчилар Москвада солиқ тўлаш жараёнида руҳий стресс ҳолатларини олдини олиш, солиқ тўловчилар билан самарали мулоқотни йўлга қўйишни ўрганиб қайтишди.\nТОШКЕНТ, 20 окт – Sputnik. Москвага малака ошириш мақсадида келган 38 нафар солиқчилар бугун Ўзбекистонга қайтиб келди, деб хабар қилмоқда Солиқ қўмитаси матбуот хизмати.\nХабарда айтилишига кўра, солиқчилар Москвада солиқ тўловчи ва солиқ инспекторлари орасидаги муносабатларни самарали йўлга қўйиш, стресс ҳолатларни олдини олиш ва улардан чиқиш каби йўналишларда малака оширишган.\nЎзбекистонлик мутахассислар ушбу йўналишларда Россия тажрибасни ўрганиб, уни Ўзбекистон шароитида самарали қўллашга бел боғлаган.\nЎтган ҳафтада, Россия солиқ органлари билан келишув асосида ўзбекистонлик 166 нафар солиқ мутахассислари Москвада малака ошириши режалаштрилгани ҳақида хабар берган эдик.\nСолиқчиларнинг 50 кишидан иборат 2-гуруҳи 20-27 октябрда, 50 кишидан иборат 3-гуруҳи 27 октябрдан 3 ноябргача, ҳамда 28 кишидан иборат 4-гурҳи 3-10 ноябрда Москвада малака ошириши режалаштирилган.


11:21 07 Июл 2020\n12:07 06.11.2019 Ҳавола олиш\nҲозирда Ўзбекистон фуқароларининг Қозоғистонда бўлиш муддати 30 кунни ташкил этади. Қозоғистон фуқаролари эса Ўзбекистонда 90 кун бўлишлари мумкин.\nТОШКЕНТ, 6 ноя – Sputnik. Ўзбекистон Олий Мажлиси Сенати раиси Танзила Норбоева Қозоғистон Парламенти аъзолари билан учрашди.\nСенат матбуот хизмати хабарига кўра, икки томонлама сиёсий, иқтисодий, маданий-гуманитар муносабатлар суръати узлуксиз ошиб бормоқда, бу эса икки давлат манфаатларига тўлиқ жавоб беради.\nҚайд этилишича, икки мамлакат президентлари томонидан 2020 йил охиригача икки томонлама савдо ҳажмларини 5 млрд. АҚШ долларигача ошириш, савдони диверсификациялаш, иқтисодий кооперация ва инвестициявий ҳамкорликнинг, шу жумладан, минтақалараро ҳамкорликнинг янги узоқ муддатли шаклларини ривожлантириш вазифаси қўйилган.\n“Савдо-иқтисодий ва маданий-гуманитар соҳаларда Ўзбекистон-Қозоғистон ҳамкорлиги фаоллашганлигини, шунингдек икки мамлакат фуқароларининг ўзаро сафарлари кўпайганлигини инобатга олиб, Танзила Норбоева консуллик соҳасидаги айрим масалаларни, жумладан, Қозоғистонда Ўзбекистон фуқаролари бўладиган муддатни узайтириш масаласини қайта кўриб чиқишни таклиф қилди”, - дейилади хабарда.\nУчрашувда Сенат раҳбари ҳам икки томонлама алоқаларда, ҳам турли долзарб масалаларни ҳал этишда парламент дипломатияси энг муҳим ташқи сиёсий ресурс сифатида эътироф этилишини таъкидлади.\nХабарда Норбоева ҳудудларда фаолият олиб борувчи депутатлар билан ҳамкорликни фаол ривожлантиришни таклиф қилгаи қўшимча қилинган. Таъкидланишича, бу жойларда икки томонлама ҳамкорликни ривожлантиришга хизмат қилади.\nЭслатиб ўтамиз, аввалроқ Қозоғистонда расмий ташриф билан бўлиб турган Танзила Норбоева Қозоғистон Парламенти Сенати раиси Дарига Назарбоева ва Қозоғистон президенти Қасим-Жомарт Токаев билан учрашгани хабар қилинган эди.


"45-майдон" китоби, Собиржон Ҳакимов\nРоманлар, ҳикоялар, Харбий мавзулар, Қиссалар, достонлар\nМазкур қиссада яқин ўтмиш, собиқ Шўро тизими даври ўз аксини топган. «Дунёдаги энг шонли» Шўро армияси қисмларида ўша пайтда чуқур илдиз отган айирмачилик, зўравонлик каби иллатлар кескин қораланади, аскарларнинг турли саргузаштлари қизиқарли ҳикоя қилинади. Жумладан, Ўлмасжоннинг мардона хатти- ҳаракати ҳеч бир ўқувчини бефарқ қолдирмайди, қаҳрамонларга қўшилиб куюнасиз, қувонасиз.\nСобиржон Ҳакимовнинг ушбу асари Истиқлол неъматлари қадрига етишга, Ватанни севишга, унга муносиб бўлишга ундайди.\nАкахоним - бош вазир\nЛисон ут-тайр / The language of the birds\nТақдирдан қочиб бўлмас\nОна тили. Энг янги савол-жавоблар


Иноятовларнинг Туладаги парранда фабрикаси « Ўзбекистон Халқ Ҳаракати\n05 September 2018 - 19:30\nРустам Иноятов оиласи Россиянинг Тула вилоятида 5,3 млрд рубл – ($80 млн. долларлик) парранда етиштирувчи саноатга эгалик қилади. Улар шунингдек, ўша ҳудуддаги бир қатор йирик лойиҳалар, жумладан 1,3 млрд. рубл ($20 млн) нархдаги комбикорм комбинатига ҳам сармоя ётқизишган.\nТуланинг «фаҳрий сармоядорлари»\nВолово – Тула вилоятининг Москвадан тахминан 270 км. жанубда жойлашган муниципал тумани. У шунингдек парранда етиштиришга ихтисослашган «Volovskiy Broiler» заводи ҳудуди ҳамдир.\nКорхона расман ишга туширилган, 2016 йилнинг октябрида Тула вилояти губернатори кўплаб олий мансабли амалдорлар иштирокида «фаҳрли сармоядорлар»га миннатдорлик билдирди.\nГубернатор «Воловский бройлер» лойиҳаси аслида Россияга киритилган ўзбек капитали эканини таъкидлади. Лекин у «фаҳрий сармоядорлар» Иноятовлар оиласи ва унинг шериклари эканини эсга олмади.\nШариф Иноятов, Ўзбекистон ҳавфсизлик хизматининг собиқ рахбари Рустам Иноятовнинг ўғли, отаси иқтидордалиги пайтидаёқ чет эл давлатларга кўп миллионли сармоялар киритган эди.\nИноятовлар шунингдек, ўз бизнесларини Россияда, Тулада давом эттириш учун ҳам йирик пуллар ётқизишган.\n«Воловский бройлер»нинг 99,9% фоиз улуши Кипрнинг Лимасол шаҳрида жойлашган Rilves Limited ширкатига тегишли. Rilves Limited эгалари эса Шариф Иноятов ва унинг шериклари Бахтиёр Фозилов ва Равшан Убайдуллаевлардир. (Rilves Limited, ўз навбатида Кипрдаги тўртта оффшор компаниясига – Drawngate Investments, Epamina Holdings, Drupola Holdings, Drokel Investmentsларга бўлинган – улар ҳам учала Ўзбекистон фуқароси назоратида.\nИноятовлар оиласи ва уларнинг ҳамкорлари «Воловский бройлер»га 5,3 млрд рубл (80 млн доллар атрофида) сармоя ётқизишган. Мажмуа йилига 60 минг тонна тайёр махсулот беради. Бу Россиянинг Тула вилоятидаги энг йирик паррандачилик мажмуасидир.\nМахсулотлар «СВОЯ» савдо маркаси остида сотилади. «Воловский бройлер» Тула ва Москвада ўзининг шахсий «СВОЯ» савдо тармоқлари ва заводларига эга. Фирма Волова, Тула ва Москвада офисларига эга.\nПарранда гўшти ишлаб чиқарувчи завод Шариф Иноятовнинг Туладаги ягона инвестицияси эмас. Шариф Иноятов, Бахтиёр Фозилов ва Равшан Убайдуллаевлар вилоятдаги яна бир қанча лойиҳаларни назорат қилишади. Жумладан, Rilves Limited Волово «Автодорстрой» қурилиш корхонасининг 51% фоиз улушини, шунингдек, АргоПанел-Систем савдо ишлаб чиқариш компаниясини назорат қилади.\nИноятов, Фозилов ва Убайдуллаевлар Волова Комбикорм заводи, Аксус Груп ва «Воловский Мез» ўсимлик мойи ишлаб чиқариш заводларга ҳам эгалик қилишади.\n2016 йилнинг июнида Тула вилоятидаги «Воловский комбикорм» заводи вакили ҳисобланган Равшан Убайдуллаев, комбикорм ишлаб чиқарувчи завод қуриш ҳақида битим имзолаган эди. Иноятов ва унинг шериклари бу лойиҳага 1,3 миллиард рубл (19 миллион доллар) сарфлашган.\n2018 йилнинг январида Рустам Иноятов, Президент Мирзиёев танқидидан сўнг, Ўзбекистон миллий ҳавфсизлик хизмати (МХХ) раислигидан олинди. Бироқ, Иноятов ҳокимиятга яқинлигича қолди.\n27 август куни президент фармони билан МХХнинг собиқ раиси Иноятов ислоҳотларнинг бориши ва ҳуқуқтартибот фаолиятини мувофиқлаштириш масалалари бўйича президент маслаҳатчиси этиб тайинланди.


Эталон ҳақида — У ким, бу нима — QOMUS.INFO\nQOMUS.INFO > Э ҳарфи > ЭТАЛОН\nЭТАЛОН (франц. — намуна) — бирор нарсанинг идеал намунаси, ўлчови ёки тури (типи); фан ва техниканинг муайян тараққиёт даражасида энг юқори аниқликка эришилган ўлчов бирликларини қайта тиклаш, саклаш ва тарқатиш учун хизмат қиладиган намуна ўлчовлар ҳамда ўлчаш асбоблари. Ҳар қандай буюм ёки ўлчаш натижаси Эталонга солиштирилади. Эталон бирламчи, иккиламчи, махсус, давлат Э. лари, Эталон гувоҳ, солиштирма Эталон, ишчи Эталон, Э. нусхаларга бўлинади.\nБирламчи Эталон мамлакатда энг аниқ (шу бирликдаги бошқа Эталонга нисбатан) бирликларни қайта тиклашни таъминлайди. Иккиламчи Эталон қиймати бирламчи қиймат бўйича белгиланади. Махсус Эталон алоҳида шароитларда бирликларни қайта тиклашни таъминлайди ва шу шароитлар учун бирламчи Эталон вазифасини ўтайди. Давлат Эталон лари мамлакат учун дастлабки ўлчов бирлиги сифатида расмий тасдиқланган бирламчи ёки махсус Эталондан иборат. Эталон гувоҳ давлат Эталон ининг сақланишини текшириш ва бузилган ёки йўқолган тақдирда уни алмаштириш учун мўлжалланган иккиламчи Эталондан иборат. Солиштирма Эталон бирор сабабга кўра бир-бирига солиштириш мумкин бўлмаган Эталонни солиштириш учун мўлжалланган иккиламчи Э. Ишчи Эталон бирликларнинг ўлчамларини юқори аниқликда ўлчаидиган намуна воситаларига, баъзан энг аниқ ишчи ўлчаш воситаларига ўтказиш учун мўлжалланган. Эталон нусха бирликларнинг ўлчамларини ишчи Э. га ўтказиш учун мўлжалланган иккиламчиЭ. дан иборат.\nЎлчамлар ва оғирликлар халқаро бюроси тайёрлаган метр ва килограммнинг платинаиридийли Э. лари халқаро ва миллий Э. ҳисобланади. Ҳар бир мамлакатда, шу жумладан, Ўзбекистон Республикасида сақланадиган метр, килограмм, вольт, ом, шам ва люмен Э. лари халқаро Э. билан солиштириб турилади. Ишлаб чиқарилаётган бирор маҳсулотни таққослаш учун намуна, ўлчов Э. лардан фойдаланилади. Мас, дон намунаси, каноп толалари намунаси ва бошқалар Ўзбекистонда Э. ларни сақлаш ва улардан фойдаланиш масалалари билан «Ўзстандарт» агентлиги шуғулланади.


Qalampir.uz - Ўзбек миллий академик драма театри актёрлари Пўлат Саидқосимовни йўқлаб хонадонига боришди\n18:55, 14.12.2016 Театр\nБу йил ўзининг 85 ёшини қаршилаган Ўзбекистон халқ артисти Пўлат Саидқосимов ўзбек театр ва кино санъатининг энг забардаст актёрларидан бири саналади. У кино ва театр саҳнасида ўлмас роллар ижро этган.\nАктёр айни дамда нафақада, фарзандлар ва набиралар қуршовида кексалик гаштини сурмоқда. Албатта, у санъатдан узилиб қолгани йўқ. Ҳамон фильмларда унга талаб катта.\nБугун, 14 декабрь куни Ўзбек миллий академик драма театрининг бир қатор актёрлари – Ўзбекистон халқ артистлари Муқаддас Холиқова, Зуҳра Ашурова, Ўзбекистонда хизмат кўрсатган артистлар Раъно Ярашева, Фарҳод Абдуллаев Пўлат Саидқосимовни йўқлаб унинг хонадонига ташриф буюришди.\n“Пўлат акани кўриб хурсанд бўлдик. Анчадан буён устозимизни йўқлаймиз, деб юргандик. Бугунга насиб этди. Кўп ўтганларни эсладик, театрдаги ҳангомаларни хотирлаб, ҳангома қилдик. Умуман олганда, Ўзбек миллий академик драма театри актёрлари орасида бир анъана бор: кўп йиллар театримизда ишлаб, айни дамда нафақада ўтирган кекса санъаткорларимиз ҳолидан бориб хабар оламиз, дийдорлашамиз. Бу ёшлар учун жуда катта ўрнак”, дейди Муқаддас Холиқова.\nТеглар:Пўлат Саидқосимов Муқаддас Холиқова Зуҳра Ашурова Раъно Ярашева Фарҳод Абдуллаев Ўзбек миллий академик драма театри\n09:30, 19.01.2019 16 493\n15:33, 18.01.2019 20 259\n14:29, 17.01.2019 21 224\n10:39, 17.01.2019 11 956\n14:55, 04.10.2018 58 921


Эминлик бахти – Сурхон тонги\nБош саҳифа / Жамият / Эминлик бахти\nЯнвар 5, 2018\tЖамият Изоҳ қолдириш 585 Кўрилди\nЎтган 2017 йил юртимиз тарихида бир қатор янгилик ва ўзгаришларга бой бўлганлиги билан ёдда қолди.\nЯқиндагина Юртбошимизнинг Олий Мажлисга Мурожаатномаси телевидение орқали бутун халқимизга намойиш қилинган, ва бу бутун жамоатчилик томонидан катта кўтаринкилик билан қарши олинган эди.\nАйниқса, Президентимизнинг “2018 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги фармонидан барча мамнун бўлди. Барча юртдошларим сингари мен ҳам бундан беҳад қувондим. Илгари ҳам байрамлар кўп бўлган. Аммо бутун йил давомида нишонланадиган байрамларни муносиб нишонлаш мақсадида аҳолига бир қатор қулайликлар яратилаётгани нур устига нур бўлди. Фурсатдан фойдаланиб узоқ-яқин қариндошларнинг ҳолидан хабар олдик.\nМамлакатимиз бўйлаб нишонланган бу йилги байрам тадбирлари ҳар қачонгидан-да файзли бўлди. Тўкин дастурхон атрофида йиғилган оила аъзоларимиз билан мамлакатимизнинг тинчлик-осо- йишталиги ва фаровонлиги йўлида тинмай меҳнат қилаётган Юртбошимизни чин дилдан дуо қилдик.\nАлбатта, тинч юртга байрамлар ярашади. Юртимизда олиб борилаётган ислоҳотлардан миннатдорлик туйғусини юртдошларимизнинг юз-кўзларида жилваланаётган шоду хуррамлик ифодасидан ҳам билиб олиш мумкин. Жорий йил ҳам ўзбек давлатчилигида юксалиш ва тараққиёт йили эканлиги билан халқимиз ҳаётида ёрқин таассуротларга бой бўлишига имоним комил.\nЖарқўрғон туман тиббиёт бирлашмаси\nОлдинги Харидоргир чиннилар\nКейинги Ҳар ким аравасини тортиши даркор!